HVAD ER BÆREDYGTIG HYGGE? - Aabenlys\nHvad er bæredygtig hygge?\nHYGGE ER VORES STÅSTED\nDét omdrejningspunkt vi aldrig bevæger os langt væk hjemmefra. Det dér udefinerbare begreb, der både er upoleret, uperfekt og i den grad blevet\nkendt som nært forbundet med forventningens glæde og den danske lykkefølelse. Og det forstår vi godt i ÅBENLYS. Hyggen og dét derhjemme er\nvores livsnerve og dét, der får livet til at smelte sammen og blive den hyggelige helle, vi mennesker har brug for. Og det hele begynder med, at vi\ntænder et lys. Hvis du spørger os, er det ganske åbenlyst.\nHYGGEN SKAL BÆRE – OG BARE VÆRE.\nOg bæredygtighed ligger os dybt på sinde. Det er derfor, vi kalder det bæredygtig hygge. Bæredygtighed kan være mange ting; et særligt blik for\nden måde, varen produceres på. Klimavenligt, socialøkonomisk, genanvendeligt, lokal produktion. Dybest set handler det om, hvordan vi forbruger.\nOg om, at vi giver vores eget forbrug en kærlig tanke og overvejer om vi kan forbruge lidt mindre – mod til gengæld at få lidt bedre produkter af\nhøjere kvalitet. Og gerne med afsæt i Danmark eller med danske værdier bag.\nTENDENS TIL GRØNT.\nVi har lært det alle sammen nu. En tendens til det grønne og et kærligt fokus på klimaet er ikke længere kunne oppe i tiden, det er tiden. I\nÅBENLYS er det blevet et absolut fundament i de bæredygtige fornøjelser, du finder hos os. Hvis ikke varen er bæredygtig og passer på klimaet,\nfindes den ikke hos os.\nINDPAKNING I GAMLE KLÆDER.\nHos os finder du intet nyt fint, glittet papir når du modtager din bestilling. Vi omfavner det eksisterende og iklæder vores forsendelser gamle klæder\nog genbruger alt den emballage, vi får ind i huset. Måske finder du gamle mærkater, stempler og beskeder på emballagen – det er en hilsen til\nmiljø og dig fra os.\nHer kan du finde svar på de mest åbenlyse spørgsmål om vores tøj.\nHvorfor lave tøj?\nProduktionen af tøj er ekstremt ressourcekrævende og står for 10 % af verdens samlede CO2-udslip. Samtidig er bomuld den mest sprøjtede afgrøde overhovedet, og bare 1 kg bomuld kræver 11.000 liter vand at producere. 1 enkelt t-shirt kræver ligeså meget CO2 at producere, som en bil udleder på en køretur på 55 kilometer.\nNår man så tænker på, at vi danskere i gennemsnit køber 16 kilo tøj om året, giver det et ret sindssygt ressourceforbrug per dansker. Tænk på hvor meget tøj, du egentlig ejer? Og hvor meget af det bruger du regelmæssigt?\nDet er sjældent, vi tænker over det, og derfor har vi gjort det lidt lettere for dig at købe bæredygtigt, når der skal nye klude i skabet. Vi laver økologisk tøj, der er bæredygtigt produceret og har et langt bedre ressourceregnskab end almindeligt tøj. For eksempel kræver det 89 % mindre CO2 at producere vores hvide t-shirt i forhold til en konventionelt produceret t-shirt. Og hvor du kan spore op til 160 forskellige kemikalier og pesticidrester i den almindelige t-shirt, er der i vores lige præcis nul. Det giver da bare bedre mening!\nHvorfor bruger I økologisk bomuld?\nØkologisk bomuld er den mest bæredygtige afgrøde at dyrke. Rødderne går dybere i jorden for at hente vand, og der er derfor brug for mindre vanding. Der bruges ingen sprøjtemidler, pesticider eller miljøskaldelige kemikalier, og der er derfor ingen sundhedsskadelige rester i vores tøj. Vi bruger 100 % bomuld, så vi undgår at tilsætte nylon eller andre kunstige materialer, som produceres til gene for miljøet. Oveni hatten dyrkes bomulden ved håndkraft. Det betyder, at der heller ikke går ressourcer til maskiner og brændstof.\nEn anden fordel ved dyrkning ved håndkraft er, at kvaliteten af bomulden bliver bedre, fordi der plukkes mere skånsomt. Det giver lange, stærke og bløde fibre, der i sidste ende giver et bedre stykke tøj.\nEndelig betyder det, at der er flere mennesker involveret i dyrkningen, hvilket giver flere arbejdspladser i dyrkningsområderne.\nAlt vores tøj er certificeret efter Global Organic Textile Standard (G.O.T.S), der sikrer ordentlige forhold i både dyrkning og bearbejdning af bomulden.\nHvor kommer jeres tøj fra?\nVores tøj produceres bæredygtigt i bestemte områder i Indien. Selvom det er langt at rejse til Danmark for en t-shirt, giver det alligevel mening. Alt vores tøj fragtes via fragtskibe, der godt nok drives af fossile brændstoffer, men alligevel er langt mere bæredygtigt end at tragte via fly eller lastbil. Årsagen er, at skibene kan fragte enormt store mængder af gangen, og derfor udleder transporten af vores tøj faktisk mindre CO2, end hvis vi fik tøjet fragtet fra et produktionsland i Europa, som ofte transporterer med lastbil og fly. Samtidig investerer fragtfirmaer i øjeblikket voldsomt i at gøre fragtskibene mere effektive, da de ikke bare kan spare voldsomme mængder CO2, men også rigtigt mange penge.\nEn anden årsag til, at vi får vores tøj lavet i Indien, er, at vores bomuld stammer fra områder med monsunregn. Det mindsker behovet for vanding betragteligt, samtidig med at varmen giver kortere dyrkningstid. Det er derfor en mere effektiv dyrkningmetode end i mere tørre egne af verden. For eksempel i Tyrkiet.\nEndelig kan vi i Indien være med til at skabe arbejdspladser og forbedre levestandarden for en mindre bemidlet befolkningsgruppe. Vores tøj er certificeret”Fair Wear Foundation” og “Fair Share”, som sikrer ordentlige arbejdsforhold for alle medarbejdere involveret. Det omfatter blandt andet:\n– Forbud imod børnearbejde\n– Trygge og sikre rammer for arbejdet\n– Ordentlige kontraktforhold med god løn\n– Frihed til at danne fagforeninger og forhandle vilkår kollektivt\n– Rimelige arbejdstider\nHar produktionen af jeres tøj udledt CO2?\na. Alle varer udleder en vis form for CO2. Men vores tøj produceres med langt mindre udledning af CO2 og andre drivhusgasser end ved normal produktion. Eksempelvis udleder produktionen af 1 af vores hvide t-shirts 671 gram CO2, hvor en tilsvarende konventionel t-shirt er oppe på 6.574 gram. Det er en reduktion på mere end 89 %! Sagt på en anden måde, skal man køre ca 5 kilometer i en almindelig familiebil for at udlede samme mængde CO2 som produktionen af en af vores t-shirts, mens turen er på 55 kilometer for at udlede samme mængde CO2 som ved produktion af en konventionel t-shirt.\nSamtidig produceres tøjet på fabrikker, der er 100 % drevet af grøn energi fra vind- og vandkraft. I det samlede billede giver det faktisk et CO2-neutralt produkt. Dels fordi planterne optager en stor mængde CO2, men også fordi vindmøller og vandkraftværk ved fabrikkerne producerer mere energi, end der skal bruges til produktionen. Den overskydende energi sendes ud på elmarkedet, hvor den erstatter energi, der stammer fra afbrænding af fossile brændstoffer.\nHvad sker der med restprodukter fra produktionen?\nDet er ikke alle dele af bomuldsplanten, der kan bruges til tøjproduktion af så høj kvalitet, som vi kræver. Men for at udnytte ressourcen bedst muligt bruges den overskydende bomuld blandt andet til at lave reb, mens bomuldsfrøene bruges til dyrefoder.\nBruges der meget vand i jeres produktion?\nDet kræver meget vand at producere tøj. Både til at dyrke bomulden, men også i den efterfølgende bearbejdning. Vores bomuld er 100 % økologisk. På økologiske bomuldsplanter strækker rødderne sig dybere ned i jorden for at hente vand. Det betyder, at behovet for at vande markerne er mindre end ved konventionel dyrkning. Samtidig er jord med økologiske afgrøder bedre til at holde på vandet, og økologiske planter har i det hele taget brug for mindre vand. Desuden dyrkes bomulden i områder med meget monsunregn, og 95 % af vandet til dyrkning og produktion kommer ned fra himlen. Produktionen udtørrer derfor ikke drikkevandsreserver, som det er tilfældet andre steder i verden, hvor der produceres tøj.\nI bearbejdningen af den høstede bomuld skal der også bruges vand. Efter brug filtreres vandet og genbruges igen i produktionen. Derfor anvendes der mindre vand til at producere vores tøj end konventionelt produceret tøj.\nVi forsøger at bruge så lidt emballage som muligt. Men for at tøjet skal nå sikkert frem til dig, er vi nødt til at pakke det ind. Det gør vi med danskproducerede fragtposer fremstillet af 100% genbrugsplast, som omdannes til kuldioxid og vand, når du smider den i skraldespanden, og den bliver brændt og bliver til fjernvarme. Overskydende folie fra produktionen genbruges til nye fragtposer.\nHvorfor laver I kun t-shirts?\nVi er en lille startup, og vores filosofi er, at vi hellere vil gøre få ting godt end mange ting mindre godt. Derfor har vi valgt at lægge ud med t-shirts, som er gennemført bæredygtige og hyggelige. Men vi vil rigtigt gerne udvide kollektionen til også at omfatte trøjer og børnetøj. Og måske endda mere end det. Men nye varer kommer først, når vi er 100 % tilfredse med dem.\nHvordan er jeres størrelser?\nVores t-shirts er unisex og passer til alle. Er du pige eller kvinde, skal du formentlig bruge en størrelse mindre end normalt.\nHar du alligevel brug for en anden størrelse, end den du har fået, kan du altid sende t-shirten tilbage til os eller aflevere den hos os i Aarhus. Så sender vi en ny og står selvfølgelig for fragten.\nHvor kan jeg købe jeres tøj?\nDu kan købe vores tøj lige her på webshoppen og i enkelte udvalgte butikker. Vi har kun et begrænset antal af hvert stykke tøj, da vi ikke vil producere mere, end vi kan sælge. Derfor skal du være hurtigt, hvis du har set dig varm på noget bestemt. Og så kan du glæde dig over, at du formentlig er en af de eneste i Danmark, der ejer samme stykke tøj.\nHvordan får jeg mit tøj sendt?\nVarerne sendes i beskyttet emballage til hele Danmark. Både til postbokse og direkte hjem til dig. Vi forsøger at begrænse mængden af emballage mest muligt, og du vil derfor ikke få store, gejlede pakker med unødvendig indpakning fra os.\nTværtimod får du dit tøj pakket helt enkelt ind i stærk forsendelsespose lavet af 100 % genbrugsplast fri for miljøskadelige kemikalier. Det er den mest miljørigtige måde at sende varer på. På forbrændingen omdannes posen helt enkelt til kuldioxid og vand.\nRet nemt. Smid dine varer i kurven og gå til betaling. Her kan du betale med dankort, visa/dankort, visa elektron eller maestro. Vi trækker først pengene, når varen er afsendt.\nEr jeres tøj ikke lidt dyrt?\nNæh. Det synes vi faktisk ikke. Tænk på, hvad du normalt giver for en t-shirt. Nogle gange er det måske 200 kr? 400 kr? 800 kr? Og hvad betaler man så egentlig for? Et mærke i nakken? Vores tøj er økologisk, bæredygtigt produceret og fri for kemi. Det koster penge at lave tøj af den standard og den kvalitet, og desværre er pris ikke altid lig med god kvalitet eller bæredygtig produktion.\nVi har sat den pris, som tøjet er værd. Kort og godt. Der er sikkert mange, der sælger t-shirts billigere end os. Til gengæld efterlader de en enorm ubetalt miljøregning. Sådan arbejder vi ikke.\nHer kan du ﬁnde svar på de mest åbenlyse spørgsmål om vores soyalys.\nHvorfor laver I soyalys?\nLevende lys giver lys, varme og hygge og er blevet en naturlig del af vores liv. Faktisk er vi danskere et af de folkefærd, der bruger flest levende lys per indbygger. Desværre produceres langt de fleste lys i dag af begrænsede ressourcer tilsat en pæn sjat tilsætningsstoffer, som udledes i lokalet, når vi brænder lyset af. Det er ikke godt nok.\nDerfor har vi udviklet et bedre alternativ med fokus på bæredygtighed i alle dele af processen. Fra soyaplanten på marken til emballagen i butikken. Vi laver bæredygtige lys, så du kan hygge dig med lidt bedre samvittighed.\nHvorfor bruger I soyavoks?\nVi har undersøgt mange typer lys, og selvom det altid kan gøre bedre, er soyalys efter vores mening det bedste alternativ til konventionelle lys. Vores voks er 100 % vegetabilsk plantevoks, der ved afbrænding ikke udleder mere CO2, end planten har absorberet i dens levetid.\nSoyabønner er en fornybar ressource, og restproduktet af produktionen bruges til dyrefoder.\nDerudover er det en lystype, der er anerkendt for at have mindre partikelforurening ved afbrænding.\nLys kan laves af mange forskellige materialer. For eksempel paraffin, stearin, palmevoks og bivoks. Hvert materiale har forskellige fordele og ulemper, men alt for ofte handler lysproduktion om at tjene flest muligt penge.\nDet går ud over kvaliteten men også etikken i en branche, der i nogle tilfælde indebærer dårlige arbejdsvilkår og børnearbejde, rydning af regnskov og brug af miljø- og sundhedsskadelige tilsætningsstoffer i lysene. Det er desværre bare svært at læse sig frem til på etiketten i butikken.\nLæg dertil, at de fleste konventionelle lys udleder millioner af sundhedsskadelige partikler og forringer indeklimaet væsentligt. Selv lys af 100 % stearin giver flere skadelige partikler i rummet, end der kan måles ved en stærkt trafikkeret vej.\nVi arbejder hele tiden for at gøre lys mere bæredygtige og sænke partikelforureningen af vores lys. Og vi er godt på vej. Et lys af gangen.\nEr der fældet regnskov for at dyrke jeres soyavoks?\nVores voks medvirker IKKE til rydning af regnskov. Voksen udvindes af soyabønner, som er en fornybar ressource, man kan dyrke igen og igen.\nDe mest almindelige lys i Danmark i dag indeholder paraffin, som er en begrænset ressource, der stammer fra råolie. Det er samme råstof, man laver brændstof af, og det har vi ærligt talt ikke lyst til at brænde af indendørs.\nHvilke væger bruger I?\nDet er ikke nok, at voksen er af ordentlig kvalitet. Vægen er ligeså vigtig, når man vil lave et mere bæredygtigt lys.Derfor bruger vi væger af 100% Bomuld som er oeko-tex 100 certificerede. Dvs at vægerne er uden unødvendige tilsætningsstoffer som bly, blegemiddel og hærder.\nÅBENLYS skal være så bæredygtig som mulig, og vi stiller høje krav til vores leverandører.\nVi prioriterer derfor altid bæredygtigheden i vores varer og bruger for eksempel fyrfadsbeholdere i genbrugsplast i stedet for ressourcekrævende aluminium, som almindelige fyrfadslys støbes i.\nAlle vores materialer og emballage vælges med mest muligt fokus på miljøet, og du får derfor ingen gejlede pakker med unødig indpakning og pynt. Jo mere emballage – jo mere spild. Dog pakker vi vores glaslys ind i bobleplast, da et knust glas ikke gør nogen gavn. Varerne skal trods alt nå sikkert frem til dig.\nForurener jeres lys?\nNogle lysproducenter påstår, at deres lys er sodfri. Men når man har ild, vil der altid være en vis luftforurening. Vi gør alt for at holde forureningen af vores lys så lav som muligt og tester og udvikler dem løbende.\nSoyalys er anerkendt for at brænde meget rent, men vi arbejder hele tiden på at kunne gøre det lidt bedre.\nHvordan brænder jeres lys bedst?\nEt ordentligt lys kræver pleje for at fungere optimalt, og der skal helst hygges lidt om det. Vores lys brænder bedst, hvis vægen er cirka en halv centimeter lang. Da vi bruger væger uden tilsætningsstoffer, kan det derfor være nødvendigt at klippe vægen til, inden du gentænder lyset.\nI nogle tilfælde kan vægen danne en rund prop i toppen. Klip den af og brug lyset som normalt. Det er desuden en god idé at lade lyset brænde helt ud til kanten af beholderen, før du slukker det.\nBrænd aldrig levende lys af uden opsyn og hold sikker afstand til børn, dyr og brændbare materialer. En hund med ild i kan ødelægge enhver lørdag aften.\nHvad gør jeg, hvis jeg spilder noget at lyset?\nSoyavoks brænder ved en lavere temperatur end stearin eller paraffin, og voksen er derfor ikke så varm, at du brænder dig. Voksen opløses desuden nemt og kan vaskes af borde og tøj med almindeligt varmt vand og lidt sulfo.


januar 2017 – Side 3\nLad os for et øjeblik glemme alt om højglaskøkkener, højteknologiske køkkenegenskaber og perfektionisme (ikke at der er noget galt med det, bevars), og lad os fokusere lidt på det personlige, organiserede rodet og landlige køkken. Jeg har over de seneste måneder udviklet en stor kærlighed til…lad os kalde det, det Engelske landlige køkken. Brændekomfur og eller gaskomfur (men mest brændekomfur), egetræsbordplade, hylder med antik og nyt, og en håndvask der nærmest virker uendelig dybe. Jeg elsker det! Det vil dog nok være svært, at få til at passe ind i en lejlighed i København. Men så det godt man har lov til at drømme lidt.\nFik det fine gamle kamera i julegave. Det er helt tilbage fra 1930’erne og har en yderst smuk patina. Det har nu fået en plads ved siden at mit vintage videokamera, som jeg var så heldig at finde på et loppemarked. Synes de to kamera komplimentere hinanden godt og så er det lille sorte Agfa kamera, bare så smukt.\nGlædelig 2017 skønne jer! Hvor blev tiden af? Synes 2016 gik alt for hurtigt og den første uge af 2017 er allerede ved at slutte. puha. Jeg vil gerne starte mit første indlæg i 2017, med at undskylde for min fraværelse. Jeg vil gerne undskylde den med at den sidste halvanden uge op til nytår stod på intet mindre end 3 juleaftner, 40 i feber og intet overskud. – Jah, jeg ved godt hvis man virkelig vil blogge, så finder man overskuddet. Men det var bare ikke tilfældet her. Men nu jeg endelig ved at være ovenpå efter 14 dages sygdom. Og jeg har savnet jer og ikke mindst bloggen.\nJeg glæder mig til at tilbringe 2017 sammen med jer! Det skal nok blive godt. – Jeg håber at i alle havde en rigtig dejlig jul og kom godt ind i det nye år. Velkommen til! // Møs


Julebilleder og tanker – En Anden Virkelighed\nJeg ville egentlig have haft uploaded lidt julebilleder, men fik brug for lidt luft til tankerne i mit sidste indlæg. Min bekymring er langt fra blevet mindre, jeg tæller nu mellem 3-6 fald dagligt, hvor min Mus falder over sine egen ben eller mister balancen. Jeg ved at hun er træt – ovenpå en begivenhedsrig jul og julegaver, der blev pakket op hen over hele juleaftensdag, selve juleaften og 1. juledag. Jeg er ikke stor fan af et gaveræs, hvor ungerne flår pakkerne op, flygtigt registrerer hvad gaven indeholder, for så at kaste sig grådigt over den næste. Jeg kan godt lide at se dem pakke hver enkelt gave op og opdage, hvilken sag, der gemmer sig bag det kulørte papir. Jeg tager gerne den kamp, det er med saks og fingernegle for at få vristet en traktor eller en Barbie ud af den der indpakning, tingen hardcore naglet fast til kartonet med strips, metal eller kæmpe plasticbolte ( wtf???), altimens barnet fniser og hviner af utålmodighed ved siden af. Og hellere få gaver end mange. Nå, men jeg ved, som sagt, at Muslingen er træt ovenpå mødet med Julemanden, risengrød og juleguf i lange baner, men jeg kan alligevel ikke afskrive hendes motoriske nedgang til træthed. Hvor meget jeg end ville, så kan jeg ikke. Slet ikke når hun selv nævner, at hun synes hånd, arm og ben er blevet sværere.\nJeg skrev en mail til vores Afdelingslæge omkring min bekymring, velvidende at 1 uge til scanning ikke kan rykkes tættere på, når hun ikke ligger med kramper, anfald eller andre mere akutte symptomer, hvilket jeg også skrev i min mail. Jeg spurgte ind til, om de evt kunne tjekke billederne selv – bare for at se, om der er hold i mine observationer og bekymring. Hvis der er stor genvækst, vil det være tydeligt at se. Jeg fik en autoreply med feriesvar til den 2. januar, hvor vi alligevel selv kommer ind, så det var lidt ærgeligt…\n1 time efter tikkede en mail ind fra Afdelingslægen, en ‘sendt fra min iPhone’ mail. Hun var ked af at høre om Noelle, men skrev at de ville kigge på scanningen samme dag og se om der er markant genvækst. I tilfælde af, at hun kan bekræfte mine bange anelser, så ved vi det altså sidst i næste uge. Hvis der er tvivl om, hvorvidt der er reel vækst, må vi vente til beskrivelse fra røntgenlægerne og CNS-Konferencen er afholdt onsdag den 8. januar og svar den 10. januar.\nPuha, synes den her jul værende – hvad der føles som – vores sidste bastion, til at være blevet gennemhullet, væltet og brændt ned til grunden af min tankestrøm, angsten for at mit barn – på sigt – taber kampen. Jeg er egentlig ikke – som sådan – bange for selve kemo-forløbet, eller, det er jeg da. Det bliver langt hårdere end jeg overhovedet kan begynde at forestille mig. Især fordi det ingen garanti er for noget som helst. Men jeg ser de andre mødre med børn i kemo – de står trods alt stadig op (nikker til Heidi, Berit, Mette og Tine, for blot at nævne et par stykker af den andre Cancer Moms tæt på mig) – og deres børn står stadig op – det meste af tiden, i hvert fald. Ingen af dem havde et valg, en garanti eller sikkerhed for at langt og raskt liv – og det vil vi heller ikke have, hvis scanningen viser, at tumoren vokser ubesværet, fuldstændig som om den ikke var blevet snittet i hele 3 gange, men de andre Cancer Moms, de står imod.\nNej, det, jeg mærker, der gnaver allermest indeni er, at hvis tumoren vokser – uanset hvilken behandlingsoption vi får – så er det mere eller mindre en dødsdom, nej, streger det ud. Ikke dødsdom. En usikker fremtid, er det, vi har udsigt til. Pause – hvis vi er heldige. Pause, for en stund. Men hvor længe? Shhh’er min hjerne. Eneste mulighed for, at hun kunne blive rask, er strøget af listen. Tilbage er 2 andre – mindre oplagte – muligheder, der ikke rummer nogen kur. Men hun kan godt leve med en resttumor, bare den ikke vokser yderligere, hvisker min hjerne til mig. Men hvad var det statistikkerne sagde?? Shhh…\nJeg magter ikke at tænke disse tanker længere ud nu. Denne sidste uges tid inden scanningen, den må indeholde lidt helle, når begge mine små kræ er puttede. Der er rigeligt at blive ked af at se på, når Pomfritten forsøger at løbe fra stuen ud i køkkenet og falder fordi benet svigter og giver efter, eller når hun tumler ned af de sidste trin på trappen, fordi hun mister balancen. Alle forskrækkelserne, der males tydeligt i hendes ansigt og smerterne fra de knubs, blå mærker og skrammer, som hendes krop må tage imod, når nu hånd og arm ikke kan tage fra i faldet. Come to think of it, så var det ‘sjovt nok’ først i løbet af foråret forrige år, at hun begyndte at bruge venstre hånd mere end den højre. Det har jeg nærstuderet på billeder og små filmklip her i eftermiddag, hvilket fortæller mig, at tumoren, som før spekuleret i, ikke er medfødt, men vokser med en hastighed, der lægger alle de andre ‘langsomt-voksende’ tumorer bagerst i slipstrømmen. Langsomt-voksende – yeah right. 2 – 2,5 cm på 5 uger tilbage i foråret mellem kontrolscanning 1 og den fremrykkede scanning, der gav anledning til OP2. Frygter sgu hvad jeg ser på de scanningsbilleder om 1 uge.\nNej, nu jeg vil sætte mig og kigge billeder igen – små videoklips fra hun var mindre, se hendes glade smil, smukke øjne og høre hendes klukkende latter. Jeg har så mange billeder – det har alle nok af deres førstefødte – især i disse digitale tider, men jeg kan simpelthen ikke få mig selv til at slette nogle af dem, selvom de er rystede og ude af fokus. Fordi hvad nu hvis… Så vil jeg nok hige om hvert enkelt billede uanset kvalitet. Som Marie Kronquist sikkert ville sige, så kan jeg ikke være tilstede i nuet, hvis jeg allerede spekulerer i en fremtid, der endnu er uskrevet. Ryster på hovedet. Ryster tankerne ud af min snurrende og klæbende hjerne. Smider lidt billeder op nu – og logger af for i dag.\nKvalitetstid med den travle Julemand!\nPhoenix var ikke specielt glad for at møde Julemanden i år…\nPhoenix og T-Rex, som nu sover i sengen med Mansen!\nStartede den 25. december med dette syn.\nTags: Børnekræft, Børneliv, Cancer Mom, Familieliv, Hjernecancer, Hjernetumor, Overlevelse, Strøtanker, Symptomer, Uvished, Ventetid\n29/12/2013 • 00:22\njeg er utroligt ked af at høre om dine bekymrede tanker og kan sagtens forestille mig at det må være meget svært at være i nuet og at tankerne nemt kommer til at glide. Jeg ville ønske at julen havde været mere et helle for Jer. Gid “den dumme knude” kunne tage sig en god lang lur og give Jer al den fred og ro I fortjener.\nØnsker alt det bedste for Jer ❤\n29/12/2013 • 08:29\nÅh, jeg hår sådan forsøgt at holde Julen fri, men så gik det lige pludselig stærkt med små forværringer, der blev ret så tydelige. Gid, gid, gid jeg tager fejl!!\n29/12/2013 • 07:30\nKære Siff. Jeg håber, håber at du tager fejl og at scanningen viser minus vækst, så I kan komme på den velfortjente tur til Disney World. Det må være så hårdt at gå rundt med alle de bekymringer hele tiden 😦\nRigtig godt nytår til dig og dine, hvor jeg dog håber, at 2014 bliver JERES år. Jeg vil tænke på jer, når jeg hopper ind i det nye år med en “lykkemønt”, den skal gå til jer.\n29/12/2013 • 08:41\nJeg tror aldrig jeg har ønsket så højt, at jeg tager fejl. I dagene omkring begyndelsen af indsamlingen var det helt surrealistisk at kunne se frem til noget så vildt, som en ferie – og så til Disneyland! For første gang i flere måneder følte jeg, at januar kunne være en dejlig måned at se frem til – så scanningen kunne give os grønt lys til en break fra vores hverdag, men den glæde kæmpede forgæves mod mine falkeøjne og mit ængstelige hjerte den sidste uges tid.\nKæft, hvor jeg dog håber, at det ikke er så slemt, som min intuition råber det er lige ind i hovedet på mig…


BARDAHL AUTO SHAMPOO - PDF Free Download\nDownload "BARDAHL AUTO SHAMPOO"\n1 Udfærdigelsesdato: Revisionsdato: 1. Identifikation af stoffet/blandingen og selskabet/virksomheden: Produktidentifikator: Produktkode: PR-nr.: Ikke anmeldepligtig Relevante identificerede anvendelser for produktet: Autoshampoo. Nærmere oplysninger om leverandøren af sikkerhedsdatabladet: Esperlundvej Them Danmark Telefon: Fax: Nødtelefon: Giftcentralen kan kontaktes på tlf / Fareidentifikation: Klassificering af stoffet/blandingen: Mærkningselementer: Faresymbol(er): R-sætninger: S-sætninger: PR-nr.: Andre farer: Ikke anmeldepligtig 3. Sammensætning af/oplysning om indholdsstoffer: Kemisk natur: Autoshampoo. Indeholder jf. producenten ingen klassificerede stoffer i henhold til gældende EU-direktiver og dansk lovgivning. Side 1 af 5\n2 4. Førstehjælpsforanstaltninger: Beskrivelse af førstehjælpsforanstaltninger: Generelt: I tvivlstilfælde bør læge kontaktes. Giv aldrig væske og fremkald aldrig opkastning hvis patienten er bevidstløs eller har kramper. Førstehjælpere skal tage hensyn til egen sikkerhed. Anvend personlige værnemidler, se afsnit 8. Indånding: Hudkontakt: Øjenkontakt: Indtagelse: Ikke relevant. Fjern forurenede klæder. Vask huden med rigelige mængder vand. Skyl STRAKS med lunkent vand i 15 minutter. Spil øjnene godt op. Fjern evt. kontaktlinser. Søg læge ved vedvarende irritation. Skyl munden grundigt. Kontakt læge ved vedvarende ubehag. Vigtigste symptomer og virkninger, både akutte og forsinkede: Indtagelse: Indånding: Hudkontakt: Øjenkontakt: Angivelse af om øjeblikkelig lægehjælp og særlig behandling er nødvendig: 5. Brandbekæmpelse: Slukningsmidler: Vælg slukningsmidler efter omgivelserne. Uegnede slukningsmidler: Ingen kendte. Særlige farer i forbindelse med stoffet/blandingen: Anvisninger for brandmandskab: Brandslukningspersonel skal bære fuldt beskyttelsesudstyr inkl. lufttilført åndedrætsværn. 6. Forholdsregler overfor udslip ved uheld: Personlige sikkerhedsforanstaltninger, personlige værnemidler og nødprocedure: Anvend evt. personlige værnemidler, se afsnit 8. Miljøbeskyttelsesforanstaltninger: Undgå udløb til kloakker, afløb og vand-, jordmiljøet. Ved forurening af kloakker, offentlige afløb, åer, søer eller andre vandveje informeres de lokale myndigheder. Metoder og udstyr til inddæmning og oprensning: Spil absorberes så hurtige som muligt med egnet absorberende materiale som sand, kattegrus eller lignende ikke-brændbart materiale. Blandingen opsamles til egnede beholdere til bortskaffelse. Henvisning til andre punkter: For bortskaffelse, se afsnit 13. Side 2 af 5\n3 7. Håndtering og opbevaring: Forholdsregler for sikker håndtering: Beholdere lukkes tæt efter brug. Betingelser for sikker opbevaring, herunder eventuel uforenelighed: Opbevares utilgængeligt for børn. Opbevares ved temperaturer over 0 C. Særlige anvendelser: 8. Eksponeringskontrol/ personlige værnemidler: Tekniske foranstaltninger: Ingen særlige. Kontrolparametre: Grænseværdier i henhold til Arbejdstilsynets liste dateret august 2007: Ingen fastsat. Eksponeringskontrol/personlige værnemidler: Åndedrætsværn: Beskyttelse af hænder: Beskyttelse af øjne/ansigt: Beskyttelse af huden: 9. Fysisk-kemiske egenskaber: Generelle oplysninger: Fysisk tilstand: Farve: Lugt: Væske Grøn Karakteristisk Oplysninger vedr. sundhed, sikkerhed og miljø: Vandopløselighed: God ph-værdi: 6-7 Andre oplysninger: 10. Stabilitet og reaktivitet: Kemisk stabilitet: Reaktivitet: Forhold, der skal undgås: Risiko for farlige reaktioner: Materialer, der skal undgås: Farlige nedbrydningsprodukter: Produktet er stabilt ved anvendelse som anbefalet. Side 3 af 5\n4 11. Toksikologiske oplysninger, sundhedsfarlige egenskaber: Oplysning om toksikologiske virkninger: Akut toksicitet: Indtagelse: Indånding: Hudkontakt: Øjenkontakt: 12. Miljøoplysninger: Toksicitet: Mobilitet i jord: Persistens og nedbrydelighed: Bioakkumulationspotentiale: Resultater af PBT- og vpvb-vurdering: Andre negative virkninger: Biologisk nedbrydeligt. Miljøbeskyttelsesforanstaltninger: Undgå udløb til kloakker, afløb og vand-, jordmiljøet. Ved forurening af kloakker, offentlige afløb, åer, søer eller andre vandveje informeres de lokale myndigheder. 13. Forhold vedr. bortskaffelse: Metoder til affaldsbehandling: Spild, rester og affald afleveres til godkendt kommunal modtagestation eller Kommunekemi. Det er slutbrugerens ansvar at tildele korrekt affaldskode. 14. Transportoplysninger: Ikke farligt gods. 15. Oplysning om regulering: Særlige bestemmelser/særlig lovgivning for stoffet/blandingen med hensyn til sikkerhed, sundhed og miljø: Nationale bestemmelser: Anvendelsesbegrænsninger: Krav til særlig uddannelse: Ingen udover kendskab til produktets evt. skadelige egenskaber. Kemikaliesikkerhedsvurdering: Side 4 af 5


Havnebyfest i nye matrosklæder | Himmerland LigeHer.nu\nStefan Ulrich. Foto: Helge Søgaard\nOmstillingsparat byfest ventes trods fortsat corona-usikkerhed gennemført i Støvring til august\n03. maj 2021 kl. 15:28\nSom meget andet blev Havnebyfesten i Støvring også aflyst sidste år, men står det til formanden Stefan Ulrich, så skal det være anderledes i år, hvor Havnebyfesten igen skal løbe af stablen den sidste weekend i august.\n- Derfor er vi allerede nu begyndt at planlægge Havnebyfesten i kølvandet på vores netop afholdte generalforsamling, hvor mange foreninger, forretninger og enkeltpersoner bød ind med gode idéer, fortæller Stefan Ulrich ivrigt.\nDet er sikkert og vist - der bliver Havnebyfest i Støvring i år. Foto: Helge Søgaard\n- Vi ændrer lidt på indholdet i år og forbereder os på, at festen nemt kan blive anderledes i år som følge af eventuelle restriktioner, der kan komme, uden at vi har indflydelse herpå, oplyser Stefan Ulrich, der som eksempel oplyser, at det traditionelle og meget populære streetfood arrangement i Havnebyfesten opbygges, så det hurtigt kan ændres til take away.\nDer arbejdes også med en turnering i Høvdingebold, hvor både foreningslivet, byens skoler og gadeforeninger kan stille hold i en aktivitet, der kan afvikles med god afstand og på forskellige locations, såfremt det skulle vise sig nødvendigt.\n- Byens handelstandsforening er meget positive over for de nye tanker for festen, og derfor forventer vi, at detailhandlerne som altid indarbejder deres by-night arrangement i Havnebyfesten, ligesom vi sigter efter at skabe liv og glade dage på Bytorvet. Men vi indkalkulerer løbende muligheder for at sprede tingene, så eventuelle restriktioner omkring forsamlinger kan overholdes, fortæller Stefan Ulrich. Så det bliver ikke nødvendigvis et stort telt, som alle samles i denne gang, supplerer han.\nStefan Ulrich oplyser også, at der er et familiecykelløb på tegnebrættet, da Støvring Idrætsforening har budt ind med denne idé, som er udendørs og med god afstand.\nDer arbejdes med planerne. Foto: Helge Søgaard\nBrænder for Støvring\nDet specielle navn for en byfest i Støvring har sit udspring i, at tidligere arrangører mente, at man havde alt i Støvring undtagen en havn, så derfor blev den første fest afviklet under dette tema. I øvrigt med alle udstillere iklædt matros- og sejlertøj.\nStefan Ulrich på 38 år driver hverken forretning eller arbejder med detailhandel i Støvring. Han er uddannet lærer og arbejder på Mejlby Efterskole, der er målrettet ordblinde unge. Men han har altid boet i Støvring, og hans hjerte banker i den grad for lokalområdet og foreningslivet. Det at lave noget, som andre kan glæde sig over, er drivkraften for Stefan Ulrich.\nTidligere var Havnebyfesten et samlingspunkt og en stor del af Støvrings identitet, foruden at der var skabt et stærkt samarbejde mellem en lang række foreninger, som lagde mange kræfter i at stable Havnebyfesten på benene, og det er netop det, som Stefan Ulrich gerne vil genskabe.\n- Jeg synes både, det er vigtigt, at en by som Støvring kan samles om en byfest, og at foreningslivet byder ind som en væsentlig del af byens liv. Både for at kunne tjene en skilling til foreningen men især fordi de får mulighed for at vise sig frem for byens borgere i samarbejde med forretningerne i bymidten.\n- Det viser nemlig, at Støvring rummer store potentialer og ressourcer for at få noget til at ske, lyder det begejstret fra formanden for Havnebyfesten Stefan Ulrich.


Journalisten ”Du har løftet kredsen til nye højder” - Journalisten\nKreds Fyns afgående formand Kir Klysner modtog i går Kæphesten for sit virke i kredsbestyrelsen. Foto: Robert Wengler\nEfter et par timers generalforsamling i Odense er det tid til dagens sidste punkt: Uddeling af den fynske ærespris Kæphesten. Den gives til en person eller gruppe, der har gjort noget særligt for faget, kollegerne, kredsen eller eget produkt.\nDen gamle statuette var bogstavelig talt blevet en kæphest for bestyrelsen, siger den afgående formand, Kir Klysner, som står og ser ud på de fremmødte i Nordatlantisk Hus, så nu skal den på de evige jagtmarker.\nI stedet har bestyrelsen fået den lokale skulptør Jens Galschiøt til at lave en ny figur, som næstformand Silja Smith viser frem. Hun siger:\n”Årets modtager vil demokratiet. Vil nå så bredt ud som muligt, inddrage så mange som muligt. Hun har kørt på med krum hals i alle de år, vi har haft glæde af hende. Det er ikke hverken 10 eller 20 år, hun får prisen for, men mindre kan gøre det, når man hedder Kir Klysner.”\nDen kimonoklædte formand ser oprigtigt overrasket ud. Alle rejser sig i stående applaus.\n”Du har løftet kredsen til nye højder,” fortsætter motivationen. ”Du er initiativrig, konstruktiv, velovervejet, men også kontant. Og der er kommet bedre struktur, kredsen har fået banket støvet af. Tillykke.”\nKvindelig dominans og brunch\nEt par timer inden uddelingen sætter de cirka 40 fremmødte kredsmedlemmer i med fællessangen:\n”Når jeg ser et rødt flag smælde på en blank og vårfrisk dag, kan jeg høre det sælsomt fortælle om min verden, mit folk og min sag.”\nNogle kan den udenad, andre kigger koncentreret ned på papiret.\nPer Roholt vælges som dirigent. Han erklærer generalforsamlingen lovligt indkaldt og fortæller, at kassereren netop er hjemvendt med jetlag fra Cuba, ”så det skal nok blive spændende”.\nInden da er der blevet serveret brunch med chokolade og frisk frugt. De seneste mange år har der været ”kvindelig dominans” i kredsbestyrelsen, hvilket også kan mærkes på traktementet, mener i hvert fald det mandlige kredsmedlem, som Journalistens udsendte sidder ved siden af.\nTidligere har menuen stået på stegt flæsk og persillesovs, fortæller han.\nDansk Journalistforbunds formand Lars Werge fik en tjans som stemmeindsamler på weekendens generalforsamling i Kreds Fyn. Foto: Robert Wengler\nDen perfekte fortalelse\n”Kender I det, at man kommer til at lave den helt perfekte fortalelse?” indleder den afgående formand, Kir Klysner, sin beretning.\nHendes perfekte fortalelse lavede hun forleden, da hun præsenterede sig i telefonen: ”Hej, det er Kir fra Kreds Fin.”\n”Kreds Fyn er nemlig rigtig fin. Det er et godt fagligt fællesskab mellem fastansatte, freelancere, tegnere, grafikere og så videre. Her er erfarne og unge. Tit er det sådan, at vi først ser vores medlemmer, når deres job slår revner. Det er vigtigere nu end nogensinde før, at vi står sammen uden for de etablerede arbejdspladser. Vi skal sørge for at rykke tæt sammen, fordi vores branche er så flyvsk. To emner fylder en hel del i DJ: Fagenes fremtid og fremtidens forbund. Det er noget, jeg glæder mig meget til at diskutere.”\nHun fortæller, at der er store økonomiske udfordringer i faget. Nyuddannede møder mediebranchen til meget lave lønninger, og freelancere har svært ved at opretholde en ordentlig indkomst.\n”Dem skal vi alle være solidariske med.”[factbox:0]\nHerefter taler hun om arbejdsløshed, som er steget i Dansk Journalistforbund, hvorefter hun gennemgår 2017’s hidtidige 14 arrangementer.\n”I sommer talte vi om formålet med kredsen, og bølgerne gik højt. Nu har vi indført, at vi evaluerer vores arbejde til slut. Frivilligt arbejde skal både være en fornøjelse og effektivt.”\nHun slutter med en længere smøre om, at de aldrig er mange sømil fra hinanden på Fyn, så de skal rykke tættere sammen i båden i det bølgende hav, som nu skal sejles sikkert i havn uden hende.\n”Jeg har engagementet, men jeg har valgt at trække mig for at vie mere tid til min familie. Tusind tak. Det har været tidskrævende, men rigtig sjovt. Og jeg er rigtig stolt.”\nForsamlingen kvitterer med en lang klapsalve og godkender beretningen.\nEn rigtig kasserer\n”Nu skal vi til det alvorlige,” siger dirigenten, mens ark med regnskab og budget omdeles i en flettet kurv, som om det var en fællessang til en rund fødselsdag.\nKasserer Bodil Reimers gennemgår regnskabet.\n”Hvis I synes, underskuddet er for stort, så laver vi det bare om til pesos,” siger hun. Underskuddet er stort, 32.000 kroner, men det er en god ting, synes der at være enighed om.\n”Jeg synes, det er flot, at I har lavet alle de arrangementer,” lyder det fra salen.\nRegnskab vedtages enstemmigt.\n”Nu er der øl og vand,” siger kassereren.\n”Det er en rigtig kasserer,” siger dirigenten. ”Men lad mig foreslå, at vi tager forslag til vedtægtsændringer inden øl og vand. Det er så skidt, at folk er fulde, når der skal ændres vedtægter.”\nBestyrelsen foreslår at ændre en formulering i vedtægterne, så det sort på hvidt fremgår, at bestyrelsens opgave bl.a. er at skabe og tilbyde et fællesskab for medlemmerne gennem faglige og sociale arrangementer. Det vedtages enstemmigt.\nOrdet ”fortsat” tilføjes, fordi et medlem mener, at man ikke skal negligere den hidtidige bestyrelses arbejde.\nEftersom Kir Klysner ikke genopstiller, skal der vælges ny kredsformand. Bestyrelsesmedlem og næstformand Silja Smith opstiller og bliver valgt med applaus. Hun rejser sig og siger, at det er nogle store sko at fylde, men hun vil gøre sit bedste.\n”Så store er de da heller ikke,” siger en i salen.\n”Det var ment sådan i overført betydning,” svarer hun.\nEfter en lille pause skal bestyrelsens fem medlemmer vælges, og seks stiller op:\nPeter Ammitzbøl, Jakob Risbro, Bodil Reimers, Sofie Dambæk, Claus Christoffersen og Steen Heinsen. Lars Werge bliver bedt om at indsamle stemmesedler. Der opstår en ny lille pause, mens stemmerne tælles op.\nDirigenten vender tilbage med resultatet: Bodil Reimers: 31, Jakob Risbro: 28, Sofie Dambæk: 27 og Claus Christoffersen: 26. Peter Ammitzbøll og Steen Heinsen får hver 15 stemmer, hvilket kræver et omvalg, som Steen Heinsen vinder.\nKram fra forbundsformanden\nEfter valget får forbundsformand Lars Werge ordet, og han beretter om en vild tid med mange generalforsamlinger.\n”Jeg har både været dirigent og nu stemmetæller,” siger han.\nHan forklarer om den potentielle storkonflikt, om sparerunden på Berlingske Media og ikke mindst public service- og medieforhandlingerne, som DJ har forsøgt at påvirke.\n”Men det er svært. Det er, som om de nok mere lytter til folk fra CEPOS og andre steder.”\nHan slutter med en personlig kommentar til Kreds Fyn og den afgående formand:\n”At være kommet i Kreds Fyn i en del år efterhånden har altid været en stor fornøjelse. Og det skyldes ikke mindst Kir Klysner, så jeg vil gerne sige tusind tak for din indsats. Personligt vil jeg savne dig – Dansk Journalistforbund har brug for folk som dig,” siger han.\n”Du får et kram.”\nDJ til Bogense?\nDa dirigenten efterspørger spørgsmål til Lars Werge, spørger en til forbundets fusionsplaner med Kommunikation og Sprog. Hvad er status?\n”Fusionsplaner? De er jo lagt ned. Vi har stadig en beslutning i hovedbestyrelsen om, at vi skal finde et andet sted at bo. Efterhånden har vi så mange medarbejdere, at vi sidder på fem etager. Det giver nogle udfordringer. Men boligmarkedet for erhvervslejemål i i København går kun en vej …”\n”Hvordan kan det næsten blive dyrere,” spørger en. ”Det der må da være en af Københavns dyreste adresser,” siger hun med henvisning til journalistforbundets lokaler i Gammel Strand.\n”Hvis I flyttede til Odense, kunne det blive billigere,” siger en anden.\n”Ja, vi kunne godt finde noget her i byen.”\nLars Werge bliver tavs og klør sig smilende på hagen.\n”Bogense er selvfølgelig et oplagt valg,” siger dirigenten.\nRettet den 5/3 kl. 15.33: Tidligere fremgik det, at det var Bodil Reimers, der sagde følgende: "Årets modtager vil demokratiet. Vil nå så bredt ud som muligt, inddrage så mange som muligt. Hun har kørt på med krum hals i alle de år, vi har haft glæde af hende. Det er ikke hverken 10 eller 20 år, hun får prisen for, men mindre kan gøre det, når man hedder Kir Klysner.” Det var dog Silja Smith, der sagde dette. Det er nu rettet.\nTak for en fin reportage! Jeg\nTak for en fin reportage! Jeg er vild med pointen omkring stegt flæsk! Måske det findes i en moderne brunch-udgave ;0)\nLige en rettelse, det var Silja Smith - den nyvalgte formand (ikke kasserer Bodil Reimers, som det står her), som både viste prisen og holdte talen.\nDet har du da helt ret i, beklager. Vi retter!\nDet er rettet kl. 15.33. Se note i bunden af artiklen.


15.09.2021 22:53 | Champions League | 4 kommentarer\n16' 1-0 Nathan Aké\n28' 2-0 Nordi Mukiele\n42' 2-1 Christopher Nkunku\n45' 3-1 Riyad Mahrez\n51' 3-2 Christopher Nkunku\n56' 4-2 Jack Grealish\n73' 4-3 Christopher Nkunku\n75' 5-3 Joao Cancelo\n79' 5-3 Angelino\n85' 6-3 Gabriel Jesus\nI en fuldstændig vanvittig kamp endte Manchester City med at slå RB Leipzig med hele 6-3 i Champions League-åbneren.\nOnsdag skulle sidste sæsons Champions League-finalister fra Manchester City sparke gang i sit gruppespil.\nDet skete med en hjemmebanekamp på Etihad Stadium mod RB Leipzig.\nManchester City bragte sig foran 1-0 efter et kvarter, da Jack Grealish smækkede et hjørnespark ind foran mål.\nNathan Aké var umarkeret og kunne tage et flot tilløb, hvor han dominerede to RB Leipzig-oppassere. Aké headede mod mål, hvor Peter Gulacsi ikke kunne stoppe skuddet fra at ryge over stregen. Således 1-0 til City.\nVærterne blev ved og var toneangivende i opgøret, og efter 28 minutter gav det yderligere pote.\nKevin De Bruyne smækkede et indlæg ind foran mål, hvor der ikke var nogen City-angriber synderlig tæt på. Derfor forsøgte Leipzigs Nordi Mukiele sig med at dæmpe bolden til Gulacsi, men det gik helt forfærdeligt til.\nGulacsi fortsatte mod højre, mens tilbagelægningen i stedet strøg stille og roligt i mål til en City-føring på 2-0.\nTrods et større City-overtag, så skulle RB Leipzig svare igen.\nDet var Christopher Nkunku, som skulle gøre det til 1-2 for de tyske gæster på Etihad, da et velspillet RB Leipzig-angreb endte med et indlæg over til bagstolpen, hvor Mukiele gjorde skaden god igen, og denne gang fandt vej til en holdkammerat med et hovedstød.\nMed stort overblik headede han nemlig bolden ind foran mål, hvor Nkunku kunne heade reduceringen i mål.\nDermed opløftning inden pausen, men det skulle gå galt for Leipzig igen.\nBolden ramte nemlig Lukas Klostermann på armen, og så var der straffespark efter et VAR-gennemsyn. Det tog Riyad Mahrez sig af på sikreste vis, og så blev det til 3-1 efter første halvleg.\nCity afviste Leipzig-comeback – igen, igen\nDet lignede noget af en dukkert til Leipzig, men i starten af anden halvleg skulle tyskerne svare igen.\nEt nyt velspillet angreb endte i venstre side hos Dani Olmo, der fik masser af tid og chippede bolden ind i feltet til Nkunku, som på ny viste sig frem med hovedet. Han steg til vejrs og stangede knaldhårdt bolden i kassen til 2-3, og så levede kampen på ny.\nMen som tidligere i kampen var det som om, at City kunne skrue op, hvis der var brug for det, og kort efter skulle Pep Guardiolas tropper igen komme foran med to mål.\nSommerindkøbet Jack Grealish tog ansvaret på sig og udfordrede, da han kom på bolden i venstresiden efter et noget mærkværdigt forsvarsspil af Leipzig. Grealish sneg sig ind, driblede gennem Leipzig-forsvaret og hamrede bolden i kassen i den modsatte side. Således 4-2 og Grealish på måltavlen.\nDet lignede, det kunne blive endnu værre for Leipzig, for senere havde City bolden i kassen igen, men til tyskernes held blev scoringen annulleret for offside.\nMen Leipzig lod sig ikke gå på af Citys lovende takter, og tyskerne spillede friskt til.\nDet gav pote efter 73 minutter, da Leipzig igen fik spillet sig igennem. Med en skarp stikning af indskiftede Yussuf Poulsen blev målfarlige Nkunku igen spillet fri i feltet. Han tog bolden med og sparkede mod kassen, hvor han passerede Ederson.\nSåledes var Leipzig på 3-4 og nærmede sig igen et resultat.\nMen som om, to afvisninger ikke var nok, så skulle Manchester City nok en gang afvise Leipzigs tilnærmelser.\nPå det efterfølgende angreb kom Joao Cancelo nemlig med frem, og da han fik bolden var der godt med plads et par meter fra feltkanten. Han prøvede lykken og trykkede af, og det gjorde han så flot, at bolden hamrede i kassen på forrygende vis til 5-3, og så var det op ad bakke igen for Leipzig.\nRB Leipzig blev efterfølgende reduceret til 10 mand, da den tidligere Manchester City-mand Angelino blev vist ud for sit andet gule kort.\nDermed så det sort ud for RB Leipzig, der til sidst måtte indkassere til 3-6, da Gabriel Jesus sparkede bolden i nettet for City.\nDet skulle blive kampens sidste scoring, og således kunne Guardiola og co. juble over alle tre point i en forrygende fodboldkamp.\nManchester City kunne samtidig glæde sig over, at PSG smed to point med en 1-1-remis mod gruppens miniputter Club Brugge.\nDerfor er City nummer et i gruppen A. PSG er nummer to, mens Brugge er treer foran Leipzig.\nHaller gik målamok for Ajax i stort goalshow\nMærkelig kamp. City er selvfølgelig fantastiske på bolden, men virker også ofte pivåbne den anden vej. Flot assist af Yurary.\nGod sejr til City! Vigtigt!\njeps, så fik vi målmaskinen igang igen...6-3 det er da rundens bedst spillet CL kamp...\nhvem har også brug for fuldblodsangribere?


Kat i lilla: september 2012\nJeg kan godt være sød, selvom jeg er en slem...\nKender du det? Man laver de hersens lister, hvor man skriver en helt masse ting på, som man burde/ville/kunne/skulle og ønsker man får gennemført, for så bliver ens liv meget, meget nemmere og ens samvittighed meget renere. Yeah right!\nJeg er mega go' til at få tingene gennemført PÅ PAPIRET. Jeg skriver nogle mean'e todo-lister, pinterester alle de kreative ting, jeg skal lave, suger inspiration til mig igennem alverdens blogs, og hvad kommer der ud i sidste ende? Nada... Eller i hvert fald ikke lige så meget som jeg kunne have ønsket mig.\nDet med at være arbejdsløs er da en frygtelig størrelse. Man bliver da bare en led sofakartoffel (kunne evt. indsættes istedet for prikkerne i titlen?). Tiden render, og selvom man hygger sig får man (læs: Jeg) ikke udrettet en brøkdel af det ønskværdige. Til gengæld er jeg nu fit for fight til at give den en skalde på mit forhåbentligt snart kommende job.\nAf alle de fortræffeligheder jeg havde skrevet på at jeg ville lave i sommer, så er jeg vist kommet til kort:\nOrdne hus: Vi har fået malet en side af garagen og en endegavl. Det kan man så takke den danske sommer og min stigeskræk for, så jeg har været afhængig af, at min mor havde tid til at stille sig op på den. Desværre var min lillebror i en træls bilulykke, så tiden er selvfølgelig gået med at passe ham fremfor at male mit hus, som så forhåbentlig bliver færdig til foråret.\nDen røde endegavl skal være hvid med gråt udhæng\nVores røde garage der er ved at blive grå.\nOmlægge have: Haveaktiviteten har ikke været stor i år, men heldigvis så titter mine smukke blomster alligevel frem mellem ukrudtet. Og så har vi da fået et nyt familiemedlem i form af en skøn, ny plæneklipper.\nMale billeder: Det er ikke mit stolteste øjeblik når jeg fortæller, at det eneste billede jeg har lavet er af en afskyelig grim griseprinsesse, men min venindes døtre elskede det, så det er det hele værd.. :O)\nHækle: Nix, har ikke lært en tødel mere.\nscrappe: Har fået scrappet en lille smule i søndags, men ellers har det stået mere eller mindre stille siden convention i marts.\nSole mig:Vejret har været for dårligt, desuden mener jeg, at der er en grund til at det kaldes modehvid.\nRydde op: Hele tiden, men synes ikke jeg kommer nogen vegne, og slet ikke ifølge alle mine lister.\nLære at sy høns: Har fundet ud af at det kræver et STORT talent, sko jeg slet ikke kan udfylde.\nPintereste: Her og der, det har jeg i det mindste været go' til.\nTage billeder: Har jeg været VIIIILDT go' til. Hvis der er noget Iphonen kan for mig, så er det altså at tage billeder, også når jeg ikke har bedt den om det. Til gengæld finder den altid plads til alle dobbelthagerne.\nGive familien en hånd: Har været handicappasser for min lillebror, nu mens han er sengeliggende efter ulykken. Heldigvis for ham var han så godt kørende på daværende tidspunkt, at jeg kunne nøjes med at hente pizza og se film med ham. Det skal han bare være glad for, da jeg er sådan en der højst sandsynlig kunne finde på at glemme ham på toilettet (med vilje)\nTapetsere: Kan ikke liiiige huske hvad det var jeg ville tapetsere, så det er da meget godt jeg har skrevet det på listen?\nMale: Lidt garage og så er jeg begyndt på en sættekasse\nGå ture: Ja, i baren efter øl\nLæse bøger: Det har jeg til gengæld gjort til UG. Er i gang med en serie af Saga Borg: Jarastavens Vandring. Der har jeg på den sidste måned læst 7 bøger og er i gang med den 8.\nDerudover har jeg brugt sommeren med fantastiske mennesker og skønne børn, så når alt kommer til alt føler jeg nu alligevel at jeg ikke er helt så dårligt stillet....<3\nIndsendt af Camilla kl. 20.43 1 kommentar:\n17/11 julekortparaden fortsat..


Indledning (små pakninger (pakningsstørrelser til og med 28 stk.) i håndkøb)\nKontakt lægen, hvis får bivirkninger, herunder bivirkninger, som ikke er nævnt i denne indlægsseddel. Se punkt 4.\nDu kan opleve lindring af dine symptomer på sure opstød og halsbrand efter kun en dags behandling med Pantoprazol Actavis, dog er dette lægemiddel ikke beregnet til at give øjeblikkelig lindring. Det kan være nødvendigt at tage tabletter i 2-3 dage i træk for at lindre symptomerne.\nhvis du er overfølsom over for lægemidler, som indeholder andre syrepumpehæmmere\nhvis du tager et lægemiddel, som indeholder atazanavir (til behandling af HIV), samtidig med pantoprazol, skal du spørge din læge til råds.\nDin læge kan beslutte at henvise dig til yderligere undersøgelser for at udelukke ondartet sygdom, da pantoprazol kan mildne symptomer på kræft og dermed forsinke diagnosticeringen.\nHvis symptomerne fortsætter på trods af din behandling, vil yderligere undersøgelser blive overvejet.\nFortæl lægen, at du tager dette lægemiddel, hvis du skal have taget en blodprøve.\nBrug af andre lægemidler sammen med Pantoprazol Actavis Fortæl det altid til lægen eller apotekspersonalet, hvis du bruger andre lægemidler, for nylig har brugt andre lægemidler eller planlægger at bruge andre lægemidler. Dette er særligt vigtigt, hvis du tager noget af følgende lægemidler:\nLægemidler som ketoconazol, itraconazol og posaconazol (bruges til behandling af svampeinfektion) eller erlotinib (bruges til visse typer af kræft), da Pantoprazol Actavis kan medføre, at disse og andre lægemidler ikke virker ordentligt.\nWarfarin og phenprocoumon (lægemidler som påvirker hvor tykt eller tyndt blodet er). Du skal muligvis have taget flere blodprøver.\nHvis du er gravid, må du kun tage dette lægemiddel, hvis din læge vurderer, at fordelene for dig er større end risikoen for dit ufødte barn eller baby.\nPantoprazol Actavis indeholder natrium\n3. Sådan skal du tage Panteprazol Actavis\nDu bør tage dette lægemiddel i 2-3 dage i træk. Stop med at tage Pantoprazol Actavis, når du er symptomfri. Du kan opleve lindring af dine symptomer på sure opstød og halsbrand efter kun en dags behandling, men dette lægemiddel har ikke til hensigt at give øjeblikkelig lindring.\nDu skal kontakte lægen, hvis du ikke oplever symptomlindring efter 2 hele ugers behandling med lægemidlet.\nHvis du har taget for meget Pantoprazol Actavis\nKontakt lægen, skadestuen eller apotekspersonalet, hvis du har taget flere Pantoprazol Actavis, end der står i denne information, eller flere end lægen har foreskrevet. Der er ingen kendte symptomer på overdosering.\nSpørg lægen eller apotekspersonalet, hvis der er noget, du er i tvivl om. eller føler dig usikker på.\nFortæl det straks til lægen, eller kontakt skadestuen på det nærmeste hospital, hvis du får nogle af følgende bivirkninger. Hold op med at tage dette lægemiddel.\nIkke almindelige (kan påvirke op til 1 ud af 100 patienter\nHallucinationer, forvirring (specielt hos patienter som tidligere har haft disse symptomer); nedsat natriumindhold i blodet, en stikkende, prikkende, snurrende eller brændende fornemmelse eller følelsesløshed (paræstesi), muskelkramper som følge af elektrolytforstyrrelser (ændringer i koncentrationen af salt i kroppen). Udslæt, eventuelt med ledsmerter; tyktarmsbetændelse, der giver vedvarende, vandig diarré.\nMannitol, natriumcarbonat, natriumstivelsesglycolat (type A), methacrylsyre-ethylacrylat copolymer (Eudragit E PO), calciumstearat\nIndledning (store pakninger (pakningsstørrelser over 28 stk.))\n8. Det skal du vide, før du begynder at tage Pantoprazol Actavis\nhvis du er overfølsom over for lægemidler, som indeholder andre syrepumpehæmmere.\nBrug af andre lægemidler sammen med Pantoprazol Actavis\nFortæl det altid til lægen eller apotekspersonalet, hvis du bruger andre lægemidler, for nylig har brugt andre lægemidler eller planlægger at bruge andre lægemidler. Dette er særligt vigtigt, hvis du tager noget af følgende lægemidler:\n9. Sådan skal du tage Pantoprazol Actavis\nDen sædvanlige dosis er en tablet dagligt. Denne dosis giver normalt lindring i løbet af 2-4 uger - eventuelt først efter yderligere 4 ugers behandling. Din læge vil fortælle dig, hvor længe du skal fortsætte med at tage lægemidlet. Herefter kan tilbagevendende symptomer kontrolleres ved at tage en tablet dagligt ved behov.\nFortæl det straks til lægen eller kontakt skadestuen på det nærmeste hospital, hvis du får nogle af følgende bivirkninger. Hold op med at tage dette lægemiddel.\nIkke kendt (hyppighed kan ikke estimeres ud fra forhåndenværende data)Hallucinationer, forvirring (specielt hos patienter som tidligere har haft disse symptomer); nedsat natriumindhold i blodet; en stikkende, prikkende, snurrende eller brændende fornemmelse eller følelsesløshed (paræstesi), muskelkramper på grund af elektrolytforstyrrelser (ændringer i saltkoncentrationer i kroppen), udslæt, eventuelt med ledsmerter; tyktarmsbetændelse, der giver vedvarende, vandig diarré.\nMannitol, natriumcarbonat, natriumstivelsesglycolat (type A), methacrylsyre-ethylacrylat copolymer (Eudragit E PO), calciumstearat,\nDenne indlægsseddel blev senest revideret 01/2021.


Autoreklame, facadeskilte, glasdekorationer og meget mere! - bohlskilte\nRoll up, Beachflag, Banner, Facadeskilte, Autosolfilm, Vægdekoration, Glasdekoration,\nAutoreklame, facadeskilte, glasdekorationer og meget mere!\nFacadeskilte & skilte\nFacadeskilte, bogstaver og skiltning giver dine kunder og besøgendes deres første indtryk af virksomheden, og guider dem frem til deres destination. Vi designer, fremstiller og monterer dine skilte så de er tilpasset dit udtryk. Der er utallige muligheder med størrelser, materialer og forarbejdningsmetoder, der alle kan leveres med og uden lys.\nGlas- og vægdekoration\nVæg- og glasdekorationer har forskellige formål og kan fremstilles i næsten alle former og størrelser. Måske er der behov for at skabe en vis diskretion ind til kontorer, mødelokaler eller lignende uden at blænde helt af. Der kan også være behov for en vægdekoration der falder i med omgivelserne, eller giver et nyt look til rummet. Om det bruges som afskærmning eller som blikfang, er det kun fantasien der sætter grænsen.\nMed et produkt som autoreklame sikrer man sig, at virksomheden synliggøres på såvel gader og veje, som på parkeringspladser hos kunderne. Denne form for branding bliver dagligt set af et utal antal mennesker – og dermed et utal antal potentielle kunder.\nAutosolfilm har både en æstetisk og praktisk funktion. De tonede ruder giver et eksklusivt look samtidig med at filmen reducerer varmen i bilen – helt op til 80%. Solfilm er perfekt både til privatbilen som til varevognen.\nMulighederne er mange når det gælder udformningen af en leantavle eller optimeringstavle. Mangler din virksomhed eller organisation et redskab til at strukturere optimeringer på, er dette måske løsningen. Vi designer din tavle helt efter dine behov. Det eneste du skal gøre, er at hænge tavlen op – det er LEAN!\nSE MERE OM LEANTAVLER…\nBannere og storformatprint bruges alle vegne og til forskellige formål. Skab opmærksomhed med et flot printet banner med det helt rigtige budskab. Du kan gøre som her, hvor en trailer er pakket ind i printet folie, og på den måde skiller sig ud i mængden.\nRoll up & Beachflag\nRoll up og beachflag er begge fleksible systemer, der hurtigt kan sættes op i forbindelse med et møde, på en messestand, i butikken eller indgangspartiet til din virksomhed. Begge dele leveres i forskellige kvaliteter og priser og kan designes så det dækker lige præcis dine behov og ønsker.\nSE MERE OM ROLL UP & BEACHFLAG…\nDet klassisk gule advarselsskilte kan bestilles med og uden valgfri tekst. Det er også muligt at få dit logo på – kort sagt – alt kan lade sig gøre. A-skiltet er i indfarvet plastik og i god kvalitet. Format 31 x 59 cm. Totalhøjde 65 cm. Vægt ca. 1,5 kg.\nKontakt os nu for råd eller rådgivning til dit næste projekt.


Electrolux EW8H628N1 - Køb til en billig pris her\nEW8H628N1 , Kondenstørretumbler\nhurtigt og effektivt, god maskine...og god service\nPNC: 916 098 731\nMere info om Electrolux EW8H628N1\nFugt- og temperatursensorer betyder, at tøjet tørres præcist og beskyttes kyndigt. Ved tørring ved halv temperatur holder tøjet længere og udsættes ikke for overopvarmning. Dedikerede programmer til sengetøj og blandede fyldninger tilpasses fyldningen. Fugten af hver fyldning måles, og tørretiden tilpasses, så tøjet beskyttes mod overvarme. 8 kg DelicateCare® A++ kondenstørretumbler med varmepumpe og indvendigt LED lys. Indeholder tromle med særligt tromlemønster, for ekstra skånsom tørring og tørrer ved lavere temperaturer for optimal beskyttelse. Modellen er Woolmark Blue certificeret. Føres hos udvalgte forhandlere.


Henri Lloyd kan bane vejen for andre virksomhedsledere til at tage de pokkers svære strategiske fravalg - FINANS\nSejlertøjmærket Henri Lloyd har skåret mellemleddet i deres forretningsmodel fra, og vil nu sælge direkte til kunder. Det er et modigt strategisk fravalg, som kan vise sig at være galt eller genialt. Men måske kan det inspirere andre virksomhedsledere.\n22.10.2020 kl. 09:30\nEn ny kampagne er for nylig blevet rullet ud fra sejlertøjproducenten Henri Lloyd: "No more middleman".\nDe innoverer deres forretningsmodel, og har taget et strategisk fravalg. De skærer alle deres distributører og retailers fra. Og tilgodeser kunderne med en permanent prisnedsættelse med et gennemsnit på 40 pct.\nDer må sidde nogle af Henri Lloyds konkurrenter og ryste en smule i bukserne efter sådan en udmelding. For mon ikke Henri Lloyd er blevet prisførende – i hvert fald i forhold til kvaliteten. Og så har de dertil også disruptet hele branchen ved at fjerne mellemleddet – og ikke mindst den klassiske forretningsmodel for tøjbranchen.\nTopøkonomer: Ansvarlige investeringer kan øge risikoen for lavere afkast\nDet har vel ikke ligefrem været nemt for Henri Lloyd at fravælge to vigtige aktører i deres salgskæde. Særligt med det in mente, at deres distributører og retailers mister en betydningsfuld indtjeningskilde og en stor skare af kunder.\nMen det kan også give deres konkurrenter et skridt foran, som nu kan købe sig ind på den manglende plads hos retailers. Men et strategisk fravalg skal gøre lidt ondt, og skal overvejes mere end én gang. Og mon ikke også det er tilfældet her.\nAktiekulturen spirer til trods - og det er fantastisk nyt for vores samfund\nGenerelt møder jeg mange virksomheder, som er rigtig dårlige til at foretage strategiske fravalg, og pludselig er virksomheden alt for alle – og kompleksiteten er blevet enorm. Og jeg kan godt afsløre, at det særligt er en tendens, jeg ser i de jyske produktionsvirksomheder.\nJyder er simpelthen så flinke (jeg er selv jyde, så jeg har fripas til at skrive det), så når kunderne spørger, om de også lige kan lave produktet i den her farve eller i det her materiale, så tøver de ikke med at sige ja. De vil så gerne gøre kunderne tilfredse.\nMåske sidder du og kan genkende det jeg beskriver? De strategiske fravalg skal netop sikre, at kompleksiteten ikke sniger sig ind i virksomheden. Og det er en indsnævring af opgaverne, som gør, at virksomheden er tro mod deres eksistensgrundlag – og sikrer, at de netop gør det, som de er bedst til.\nFor hellere være noget for nogen, end ingenting for alle.\nVirksomheder kan jo sagtens have en rigtig fin strategi, men hvis ikke de er bevidst om, hvad de er rigtig gode til – og hvad de skal sige nej til - så kan det blive rigtig svært at komme i mål, uanset hvor god en strategi, virksomheden har.\nJeg kan ikke sige med sikkerhed, at Henri Lloyd har stået i samme situation, som de jyske produktionsvirksomheder og er blevet for komplekse. Men jeg kan forholde mig til det, jeg kan se. Og det er, at de har truffet et strategisk fravalg, som har kæmpe betydning for virksomheden. Og for både deres kunder og ikke mindst konkurrenter.\nSå vidt jeg ved, er der ikke mange andre brands i tøjbranchen, der har gjort lignende og droppet alle deres distributører og retailers på én gang – og samtidig sat priserne ned med 40 pct. Det kunne givetvis danne baggrund for nogle spændende scenarie-drøftelser i mange bestyrelseslokaler.\n15.04.21 Danske mode- og detailselskaber er ramt af smittebølgen i Europa\n10.04.21 Slut med joggingbukser: Levi's spår stort comeback til jeans


Courteney Cox: Skilsmisse ikke en mulighed - Hot gossip! - Gossip - KigInd\nNyeste Kig IndPaparazziGOSSIPINTERVIEWS Courteney Cox: Skilsmisse ikke en mulighed\nCourteney Cox og David Arquette er fast besluttede på at få deres ægteskab til at fungere…\n- Af Maria Franklin Kronow, Foto: Getty/All Over\nI et interview med engelske ”Mail on Sunday” fortæller Courteney Cox om ægteskabet med David Arquette, venskabet med Jennifer Aniston og hvordan hun elsker at tilbringe sine søndage.\n- Jeg bliver chokeret over hvor mange par der hele tiden bliver skilt og derfor vælger jeg at arbejde på mit ægteskab, f.eks. ved hjælp af terapi, fortæller Cox. – Det er så nemt at vokse fra hinanden, så der skal arbejdes på forholdet. Jeg går ud fra, at man sagtens kan finde ud af tingene ved at tale om dem, men jeg foretrækker bare at have en udenforstående. Det hjælper os med at huske på hvorfor vi er sammen.\nCox’s forældre blev skilt da hun var lille og det var hårdt for hendes far efterfølgende at måtte indrømme, at han ikke havde gjort nok.\n- Før min far døde, fortalte han mig, at det han fortrød mest var, at han ikke havde arbejdet nok på at få deres ægteskab til at fungere, siger Cox. – Jeg ved ikke hvad fremtiden bringer, men en skilsmisse er ikke rigtig en mulighed.\nOg det lader da også til at parret er gode til at skabe hygge i deres hjem. Hver søndag står i vennernes tegn og der er dømt grillaften - Arquette er grillmester og deres kok laver alskens lækkert tilbehør.\n- Det er en typisk søndag hjemme hos os og ugens højdepunkt, da denne dag hovedsageligt drejer sig om vennerne, fortæller den tidligere ”Friends”-stjerne. – Og ja, Jen (Jennifer Aniston, red.) er der stort set hver weekend.\nCox og Aniston’s mangeårige venskab holder stadig og de betyder meget for hinanden.\n- Vi støtter altid hinanden og er aldrig dømmende, afslører Cox. – Jeg kan være mig selv når vi er sammen og er virkelig heldig at have hende i mit liv!\nOm Cox og Arquette bliver sammen ”til deres dages ende”, kan kun fremtiden vise – men mon ikke deres terapeut er sikret en god pension?


Virkelig succes muligt med store penis? Kun hvis...\nHvad er et penisstørrelseskort?\nPenilstørrelseskort er et medicinsk diagram, der bruges til at vise dig den normale størrelse på din penis og for at hjælpe dig med at beslutte, om din penis skal vokse eller krympe. Det er vigtigt at forstå penisstørrelseskortet korrekt, da det kan hjælpe dig med at vælge den rigtige størrelse til dig.\nHvad mener vi, når vi siger "normal størrelse"?\nDette er et almindeligt spørgsmål, så jeg vil besvare det først. Der er nogle mennesker, der ønsker at vokse deres penis, men er ikke sikre på, om deres penis faktisk er normal størrelse. Når dette sker, prøver de ofte forskellige produkter, der muligvis fungerer for nogle mennesker, men som ikke fungerer for alle. Spørgsmålet bliver: hvilken størrelse penis passer bedst?\nHvis du dyrker din penis, og du er en mand, vil du have en meget tyk og meget fast penis. Der er ingen videnskabelige data, der viser, at din penis er normal størrelse, men du vil sandsynligvis have nogle problemer.\nHvis du er en kvinde, skal du bestemt få en penisforstørrelse og vækstprodukt, da din vagina gerne vil have det mere.\nHvornår skal jeg få hjælp fra en læge. Der er nogle mennesker, der siger, at de har brug for en læge. Dette er helt forkert. At få en lægehjælp er ikke nødvendigt, og det kan gøre dig dårligere.\nViagrex betragtes i øjeblikket som en ægte hemmelig Viagrex, på trods af at populariteten for nylig...\nXtraSize er sandsynligvis et af de mest fremragende alternativer til at forstørre penis absolut eff...\nSizeGenetics fremragende støtte, forudsat at du vil forstørre penis, men hvad kan være SizeGenetics...\nFlere og flere entusiastiske mennesker taler om produktet såvel som følelsen af præstation når de b...\nFor en større penis synes Titan Gel at være den bedste måde. Et stort antal tilfredse forbrugere ha...


Hvorfor skal det bare altid være sværest første gang? -\nHvorfor skal det bare altid være sværest første gang?\n11. december 2015 10. maj 2017\nFørste gang er bare sværest.\nKender I ikke pandekage-reglen? At den første pandekage bare altid går i skudder-mudder, så den er bliver man nødt til at spise, mens man står ved komfuret og bager. (Ja, øv hva?!)\nFørste gang man cykler uden støttehjul. Første gang man flytter hjemmefra. Første gang man slår en maske op. Første gang man forelsker sig. Første gang man siger fra. Første gang man udgiver en bog.\nMåske er det bare en slags naturlov? At første gang man prøver noget, så er det meningen at det skal gå lidt galt, så man kan lære pisse meget om, hvordan man så skal gøre i stedet for.\nDet gik i skudder-mudder med min bog.\nJeg er faktisk stadigvæk ikke helt klar over, hvad der gik galt – men 2015 er gået ret meget med at knokle-knokle-knokle… og PYH, nåede min deadline… og så bekymre-bekymre-bekymre over, at tingene bare langsomt smuldrede for øjnene af mig.\nForåret var forvirrende. Og spændende. Nøj, der er mange ting man skal vide og spekulere over, når man selv skal bygge en bog helt fra bunden – og aldrig har gjort det før.\nJuni var deadline-crazy. Jeg fablede om garn og opskrifter til alle, der gad at lytte, og mine hænder strikkede automatisk videre i søvne. Der var garn alle vegne, og jeg tror ikke jeg kunne føre en normal menneske-samtale i flere uger.\nOg så – puf – var det hele væk.\nManus blev afleveret. Billederne sendt afsted. Ingen stress. Ingen strikkerier. Bare fred og ro for en stund. Jeg gik fuldstændig i knæ af stolthed – og udmattelse.\nOg sommeren kom og gik, og efteråret kom og gik, og pludselig var der meget lange udsigter til at bogen kunne udkomme.\nDet gik helt i skudder-mudder.\nFørst var jeg forvirret, da det gik op for mig, at tingene ikke så ud i virkeligheden, som jeg havde troet. Så blev jeg bekymret – og til sidst blev jeg frustreret.\nOg da jeg havde forsøgt (og forsøgt!) blev jeg til sidst så træt af det hele, at jeg smed håndklædet i ringen.\nDet er åbenbart sådan det er med første gang. Det er bare sværest.\nEfteråret har været frustrerende. Det har været møg-træls at se oktober komme og gå – velvidende, at det var meningen at strikkebogen skulle have stået på hylderne i butikkerne (og hos dig, selvfølgelig).\nFørste gange er bare pisse trælse.\nGid man kunne gøre tingene rigtig første gang i stedet for. Så man var fri for den slags dumme nederlagsfølelser.\nHelt ærligt – der har været tidspunkter i dette efterår, hvor jeg ville ønske at jeg aldrig nogensinde var gået i gang med strikkebogen, af ren frustration over at stå og se på alt det arbejde, lavet med så meget passion og kærlighed – bare ligge dér og langsomt visne.\nMen ting løser sig. Det gør de bare altid 🙂\nJeg kan godt finde ud af at cykle nu, selvom jeg væltede, da jeg var 6 år. Jeg bliver også bedre og bedre til at sige fra på en ordentlig måde, jo flere gange jeg øver mig.\nOg jeg kan faktisk godt leve med, at den første pandekage altid går i skudder-mudder – fordi jeg ved, at resten af dem bliver lækre.\nMen måske er det sådan det er med første gang? At det skal gå lidt galt, så man kan lære pisse meget om, hvordan man så skal gøre i stedet for.\nDet er én af mine vigtigste opgaver, som underviser på Den Sorte Strikkeskole:\nTingene bliver nødt til at gå lidt i skudder-mudder første gang – for at man kan komme videre, og rent faktisk blive bedre.\nJeg ved at min bog bliver endnu mere lækker nu. Jeg har lært SÅ meget om, hvordan man ikke skal lave en strikkebog til børn.\nSå nu udgiver jeg sgu selv den strikkebog, som det hele tiden har været meningen at jeg skulle skrive.\nWupti-fucking-huu! Jeg er lettet og glad og helt i knæ af stolthed.\nTags:BøgerDu kan strikkeFreelancelivSkrive


Nye kampe ved flyvrag: 14 dræbt i Østukraine - Avisen.dk\nNye kampe ved flyvrag: 14 dræbt i Østukraine\nDagen efter militærets pause i offensiven i Østukraine er kampene genoptaget, og 14 meldes dræbt.\n1. august 2014 09:24\n14 er dræbt - heraf 10 soldater fra det ukrainske militær - i det østlige Ukraine tæt på ulykkesstedet for det malaysiske fly, der styrtede ned 17. juli, meddeler det ukrainske militær ifølge nyhedsbureauet AFP.\n- I alt ved vi, at 14 personer er døde, men ligene fra fire af dem er endnu ikke blevet identificeret, så de kan både være ukrainske soldater eller terrorister, siger militærets talsmand Oleksij Dmytrasjkivskij med henvisning til de prorussiske separatister.\nDermed er kampene mellem militær og separatister genoptaget efter torsdag, hvor militæret holdt en midlertidige pause i offensiven for at tillade internationale eksperter adgang til flyvraget.\nDe blodige kampe har den seneste tid vanskeliggjort eller helt umuliggjort, at de internationale eksperter har kunnet komme frem til ulykkesstedet, som kontrolleres af separatister.\nTorsdag indstillede militæret kampene midlertidigt, men journalister ved ulykkesstedet meldte om højlydte eksplosioner og sort røg, der steg op fra ulykkesstedet.\nDe internationale eksperter fra Holland, Australien og Organisationen for Sikkerhed og Samarbejde i Europa, OSCE, kunne torsdag undersøge dele af flyvraget, efter at have været afskåret adgang i en uge på grund af kampene.\nDe fandt flere jordiske rester efter det forulykkede flys passagerer.\nObservatørerne fra OSCE og de internationale eksperter vurderer fra dag til dag, om sikkerhedssituationen tillader, at de bevæger sig hen til ulykkesstedet.


Hvilke velsignelser kan vi få ved at læse Mormons Bog, Bibelen og andre skrifter? | Mormon.org\nHvilke af Frelserens lærdomme har påvirket dig?\nEr det sandt, at Jesus ifølge Mormons Bog viste sig i Nordamerika efter sin korsfæstelse og opstandelse?\nHvad er Mormons Bog?\nVi opfordrer dig til at mødes med Kirkens missionærer for at høre mere om mormonerne. Find missionærer i dit område.\nUddannelse gør os til bedre mennesker og hjælper os til bedre at kunne bidrage til samfundet.\nHvilke velsignelser kan vi få ved at læse Mormons Bog, Bibelen og andre skrifter?\nNår du studerer skrifterne, vil du komme Gud nærmere og bedre være i stand til at leve et retfærdigt liv. Skriftstudium vil give dig større glæde, mere håb og større forståelse for Guds plan og din rolle i den.\nJesus Kristus opfordrer os til at »tage for« os af hans ord (Mormons Bog, Nefis Anden Bog 32:3). Dette indebærer mere end blot at læse skrifterne. Det betyder at studere dem, granske dem, sammenligne skriftsteder, lære passager udenad og påskønne dem og fryde sig over dem.\nNår vi tager for os af skriften og beder Gud om forståelse af dem, vil Helligånden lade os vide, at de er sande (se Mormons Bog, Moronis Bog 10:4,5). Du vil komme Herren nærmere. Din tro på og kærlighed til Jesus Kristus vil øges. Ligeså vil dit ønske om at gøre godt og blive som han.


Julemarked i Goslar, Weihnachtsmarkt Goslar Weihnachtswald\nForside Information Artikler Julemarked i Goslar\nHotel & Apartment Goslar\nDen smukke kejserlige by Goslar ligger i det nordlige Harzen. Det er en velbevaret gammel by med et stort torv hvor det årlige julemarked afholdes.\nByens mange tårne, kirker, farvestrålende bindingsværks huse og brostensbelagte gader, udgør tilsammen Goslars middelalderlige atmosfære, hvor den gamle del af byen er opført som UNESCO verdens kulturarv.\nSeværdighederne i Goslar er for eksempel kejserpaladset, Goslar rådhus og Rammelsberg minen. Siden minen lukkede i 1988 er der nu indrettet et af Tysklands største og mest originale museer. Langt under jorden kan besøgende få en fascinerende indsigt i 850 års industriel minedrifts historie.\nWeihnachtsmarkt Weihnachtswald Goslar\nHvert år er det smukke middelalderlige torv i den tidligere kejserlige by, Goslar, stedet for et julemarked med cirka 70 romantisk indrettede boder.\nHovedattraktionen er juleskoven på Schuhhof. Det er en fantastisk juleskov med 36 oplyste juletræer og tusindvis af julelys. I nærheden, på det historiske torv i Goslar ligger julemarkedet der er arrangeret i form af en stjerne.\nEn by, der er udpeget af UNESCO, er det ideelle sted at komme i en unik julestemning.\n24 november – 30 december\nTidligere artikelJulemarked i Freiburg im Breisgau\nNæste artikelJulemarked i Hamburg


Motivation - om at miste den og genfinde den » JS Jobsparring\nnov 21, 2019 Blog, Tema: Jobsøgende\n"Jeg har mistet mit mål og min motivation"\nVi har alle oplevet, at tabe vores motivation. At miste overblikket over vores drømme og visioner. Især i de kolde vintermåneder\nkommer den lille depression så småt frem under overfladen. Følelsen af at sidde rastløs og modløs og føle, at enhver\nknogle i kroppen er træt er en velkendt følelse hos mange, men hvad kan man gøre?\nSæt dig et mål - men start med, at find det\nNu skal du prøve, at tænke tilbage på inden du fik det sådan. Hvad var din passion, hvad gjorde dig glad og hvad glædede du dig til, at stå op til? Det kan godt være, at tingene er sløret nu, men under de mørke tanker, kan du stadig finde dig selv, dine drømme og din glæde.\nLivet er en stor udvikling - det fortsætter og fortsætter\nVi mennesker udvikler os igennem hele livet. Derfor kan du ikke regne med, at den drøm du havde før, vil være den samme som du vil have resten af livet. Dog afspejler ens drømme og visioner ofte personligheden bag, så der må være noget konstruktivt, du kan bruge fra dine tidligere visioner. Endvidere kan det muligvis give dig et indblik i, hvad dine drømme ikke er.\nKan du ikke finde ud af, hvad du skal,- så prøv at udelukke og gør op hvad du i hvert fald ikke skal. På den måde laver du en udelukkelsesmekanisme og under denne proces, kan det være, at din hjerne pludselig kommer i tanke om de gode ting, du gerne vil.\nDer står ALTID en ny sol op igen\nDu kan gøre det ene eller det andet, men kun du ved hvad der virker for dig. Forsøg at skabe lidt hygge omkring dig. Lav en kop varm kakao/te/kaffe, sæt dig med et dejligt tæppe og find din notesblok frem. Lad vær at fremtvinge ordene, lad dem komme når de er der, eller læg den væk.\nVigtigst af alt er, at huske at du har haft dårlige perioder før og du kom ovenpå igen. Tiderne vender altid igen. Hav tålmodighed og brug din erfaring fra de dårlige til, at klare næste gang mindre smertefuldt.\nLivet går altid videre – og solen står altid op igen.\nOrdet paradigme havde en anden betydning i gamle dage, end det har i dag. I dag bruger man ordet paradigme i forbindelse med en tænkemåde, som eksempel. Det er en form for mål, forbillede, mønster som du finder interessant.\nKender du en, du bare synes lever drømmelivet og har en personlighed, der brager igennem? Uden du skal sætte dig for, at efterligne vedkommende, kan du stadig forsøge, at skabe et billede af hvad det helt specifikt er, du finder spændende og karakteristisk ved netop denne person.\nDu skal forsøge, at undgå at sætte dig mål, du derefter bliver skuffet over, at du ikke kan leve op til. Det er vigtigt, at du sætter små delmål og at du ikke forventer, at du imorgen står op som et helt andet menneske. I stedet skal du finde glæde i hvem du er og få genvundet motivationen og troen på dig selv, via de små delmål, du nemt kan gennemføre i hverdagen, hvis blot du tillader dig selv, at have lidt tiltro til dig selv.\nSig det højt eller spørg hvis du er i tvivl\nEn øvelse du kan forsøge, at lave er at sige minimum 3 positive ting om dig selv hver dag. Det kan godt være det lyder patetisk, men faktisk har det vist sig, at være med til, at ændre rigtig mange menneskers selvbillede. Vaner er til for, at blive brudt og selvom nogle vaner er nogle vi er kraftigt afhængige af, går der ikke længe før det ikke er en vane mere. Så får du en god vane med, at tro på dig selv, så går der ikke længe før du rent faktisk tror på det, du selv siger.\nHvis øvelsen er for svær og du simpelthen er kommet for langt ud, så bed om hjælp. Der er et stadie hvor vi som mennesker ikke er i stand til, at komme op på naturlig vis. Har du igennem en længere periode være selvkritisk, måske endda selvdestruktiv, så kræver det mere end et par søde ord. I disse perioder mister du en lille del af dig selv hver dag, du så ender med, at skulle kæmpe dig op imod igen, når du tager skridtet opad igen. For at undgå, at der er alt for mange steps, du skal klandrer dig opad, så mærk efter i god tid.\nVÆR GOD VED DIG SELV OG MÆRK EFTER\nKære du. Mærk nu efter. Gør dig selv den tjeneste, at mærke efter før vejen op, er alt for stejl. Medmindre du har bestiget Mount Everest og er klar til, at gøre det igen – så grib problemet før det udvikler sig. Skriv ned og find løsninger til når disse mørke perioder melder sin ankomst. Find dine papirer frem fra sidst og bliv mindet om hvordan du, som den figter du er, kæmpede dig op, sidst det var svært.\nDu kan gøre det igen, og igen, og igen… Men hvorfor opleve den stejle bakke hver gang? Hvorfor ikke tage problemstillingen, før det udvikler sig til et reelt problem? Mærk dig selv og mærk hvordan dine svære dage bliver kortere, og dine glade dage bliver oftere. Du skal blot bevare troen på dig selv, på livet og på de gode stunder.\nHvis tingene er for svære, er et godt alternativ en psykoterapeut. Terapeuten ved hvilke spørgsmål vedkommende skal stille dig for, at du kan finde hjælp, til selvhjælp og på den måde klarer det selv, igennem resten af livets hårde perioder.


Forgæves praktik-jagt: Udenlandske it-studerende snubler i dansk | fyens.dk\nForgæves praktik-jagt: Udenlandske it-studerende snubler i dansk\nStifter Niels Hartvig byder velkommen til et nyt hold af studerende i it-firmaet Umbraco i Odense, som gør meget for at trække internationale studerende ind i praktikforløb. Foto: Umbraco\nDe er ambitiøse og rejser langt for at studere it- og programmeringssprog på Fyn, men de danske gloser bremser eftertragtede udenlandske studerende i jagten på en praktikplads.\n14 aug. 2020 kl. 07:17\nFyn: Deres software bliver brugt i fundamentet i mere end en halv million hjemmesider og websites verden over. Medarbejderskaren på 67 ansatte hos it-firmaet Umbraco er ligeledes meget international, og det samme er firmaets fokus på internationale studerende.\nI disse dage starter ni nye studerende i firmaet i Odense, og de internationale praktikanter er i lige så høj kurs hos Umbraco som dem med danske efternavne, siger adm. direktør Kim Sneum Madsen. Hos Umbraco hedder titlen dog chief friend maker.\n- Som open source-virksomhed rækker vi ud mod samfundet og den globale scene, så det handler om at tage ansvar som virksomhed og tilpasse kulturen til virkeligheden, siger han.\nMen sådan er det langtfra i alle it-firmaer, lyder det fra uddannelsesinstitutioner og It-Branchen på Fyn, som gerne så, at flere it-virksomheder trak de internationale studerende ind i praktikforløb.\nVi skriger på udviklere på Fyn, så det nytter ikke noget, hvis ikke vi begynder at tage flere af de udenlandske studerende i praktik og ansætte dem efterfølgende. Ellers søger de andre steder hen.\n- Helt overordnet får 25 procent af vores studerende job i den virksomhed, de var i praktik i, så det har stor betydning. Det er synd for både virksomheder og de studerende, når de ikke får praktikpladsen, siger Jens Mejer, rektor for UCL Erhvervsakademi og Proffessionshøjskole.\nLær dansk også\nHer har de 250 studerende på it- og teknologilinjerne, hvor mindst 15 procent har en international baggrund. Dem er der brug for i branchen, men selv om de er både dygtige og ambitiøse på studiet, så er det danske sprog en udfordring for dem. Og det koster dem ofte praktikpladsen.\n- Det er sproget, der er den helt store udfordring. Det betyder ikke så meget på studiet, hvor de taler engelsk i timerne og i kantinen, men når de skal ud på en arbejdsplads er det en større udfordring, siger Jens Mejer.\nDerfor opfordrer UCL de studerende til at lære dansk, når de ankommer til Fyn, men det er en tung udfordring. Udover at de studerer et fuldtidsstudie, skal de studerende ifølge SU-reglerne også arbejde mindst 10 timer om ugen, og så bliver det en meget presset hverdag, siger rektoren.\n- Og så er det sprogundervisningen, som bliver valgt fra i mange tilfælde, siger han.\n- Vi har brug for dem\nDet ærgrer direktøren for Umbraco, som gerne så, at flere kollegaer i branchen tog flere af de internationale studerende ind.\n- Vi skriger på udviklere på Fyn, så det nytter ikke noget, hvis ikke vi begynder at tage flere af de udenlandske studerende i praktik og ansætte dem efterfølgende. Ellers søger de andre steder hen, siger han.\nUd af de 20 studerende, som Umbraco har haft i praktikforløb gennem de senere år, har halvdelen været internationale studerende.\nI It-Branchen på Fyn genkender formand Claus Winther billedet, og han så gerne, at man gjorde det mere attraktivt for virksomhederne at tage de internationale studerende ind.\n- Det er helt essentielt, at vi hele tiden arbejder på at gøre det attraktivt at tage dem ind. Og omvendt gør det attraktivt for de studerende at arbejde hos de fynske virksomheder, siger Claus Winther.\nTilbage på skolebænker mener rektor Jens Mejer, at virksomhederne går glip af både ambitiøse studerende og en international vinkel, som de ellers ikke kunne få.\n- De rejser hertil for at studere, så de er meget ambitiøse, men derudover får virksomheden også indsigt og måske netværk til et internationalt nyt marked i Bulgarien eller Spanien, når man tager en international praktikant ind, siger han.\nDe nye studerende hos UCL begynder uddannelsen den 1. september. De internationale unge kommer alle fra Europa og mange af dem kommer fra de tidligere østlande.\nDirektør skifter stol: I spidsen for 220.000 udviklere


Cykeltur på Bali | Gaths Rejseside\nHjem Indonesien Cykeltur på Bali\nEn tur på landet og skøn mad hos en balinesisk familie\n• Sidst opdateret 24. marts 2022\nBørnene vinker glade til os, og i vejkanten er kvinderne på vej til templet med offergaver. Længere henne arbejder en håndfuld mennesker i rismarkerne, mens lyden af balinesisk musik fylder luften.\nVi er på cykeltur på Bali, hvor vi langt væk fra sydøens mylder og trafikkaos oplever den anden side af Gudernes ø. Den side, som jeg har så gode minder om fra mit første besøg på Bali og som er svær ikke at holde af.\nEgentlig ser vejen lige ud, men vi har cyklet et par minutter og jeg har endnu ikke trådt i pedalerne. Fra Mount Baturs kraterkant, hvor vi har en storslået udsigt over søen og de to aktive vulkaner, Batur og Agung, er vi på vej sydpå i rasende tempo.\nInden cyklen begynder at trille, når vi heldigvis at nyde synet af søen og vulkanerne. Her i 1400 meters højde er varmen og fugten skiftet ud med en noget køligere luft, der minder om den vi er flygtet fra hjemme i Danmark.\nLake Batur med Gunung Agung i baggrunden\nKintamani og Gunung Batur\nDen lille by Kintamani har givet navn til et større område omkring Mount Batur, der er et yderst populært sted for turister. Vi er heldige at ankomme op ad formiddagen og dermed slippe for den vanvittige konvoj af busser, der sætter turister af ved de triste og ensformige buffetrestauranter på kraterkanten.\nFra vores udsigtspunkt kan vi se Gunung Batur til den ene side og Gunung Agung, Balis højeste bjerg, til den anden. I midten ligger Lake Batur, hvis blå vand er en smuk kontrast til det tørre og svedne landskab, der er resultatet af vulkanudbruddet i år 2000.\nDet var Gunung Batur, der viste muskler, men belært af et voldsomt udbud i 1963, blev alle heldigvis evakueret i tide.\nOmrådet omkring Balis højeste punkter er populært blandt vandrere. Flest tager turen meget tidlig morgen for at opleve den smukke solopgang, der kan nydes mens du spiser morgenmad tilberedt på varmen fra den hede undergrund.\nPutu og en af de store edderkopper\nPå cykel fra Kintamani mod syd\n“Vi kører 500 meter på hovedvejen, og så drejer vi af”, siger Putu, der er vores guide på turen fra Kintamani til Ubud. Og sådan bliver det. Da vi har fundet en cykel og justeret saddelhøjden, ruller vi ned ad vulkanen for at opleve alt det, som vi bare ville suse forbi, hvis vi kørte i bil.\nVi når kun at køre få minutter på de små veje, før vi stopper op. Til højre ligger en kirkegård, men Putu får os hurtigt til at rette opmærksomheden på de store edderkopper, der sidder i deres enorme spind oven over os. De er ganske ufarlige, men da Putu med en lang pind får fat i en af dem gyser det alligevel i os alle.\nEdderkoppen får lov til at gå en tur på de mest frygtløse af os, inden den bliver sat op til sine 50-60 venner, der sidder i deres spind og venter på godbidder. Selvom den er harmløs for os, så laver den et imponerende stærkt spind, der kan fange selv små fugle.\nTempelområde på vores vej\nDet går stadig ned ad bakke, mens vi passerer flere småbyer. Putu vil gerne vise os et sted, hvor der høstes ris og heldigvis kan man ved hjælp af det imponerende vandingssystem kaldet subak se masser af liv på rismarkerne året rundt.\nVi gør stop ved en af rutens smukkeste steder. På den ene side af den smalle vej kan vi se ned på en håndfuld bønder, der arbejder på risterrasserne i dalen, hvor høje palmer svajer elegant i vinden.\nOver vejen står vi pludselig selv på en af rismarkerne, der er klar til at blive høstet. Bonden har sat fugleskræmsler op, og det er som om, at han har et øje på hver finger for at beskytte sine afgrøder.\nEn af Balis mange rismarker\nTempler og masser af lokalliv\nPå Bali er der hele tiden noget at kigge på. Hvis ikke det er de lokale, der laver dagligdags ting som at arbejde i marken, tørre ris langs vejen eller gøre klar til ceremonier, så er der alle templerne.\nVi stopper i en lille by, hvor indbyggerne er ved at gøre klar til fest. Alle er klædt i traditionelle dragter og kvinderne bringer offergaver til templet, der ligger midt i byen.\nOgså børnene, som kigger nysgerrigt efter os har fået deres pæneste tøj på, og de stiller gerne op til fotografering. Nåh ja, ikke alle, mens drengene stimler sammen foran kameraet, så er pigerne mere generte.\nEfterhånden som timerne går flader ruten ud. Selvom vi skal op ad tre stejle bakker, så er det bestemt ikke en hård tur. Børnene vinker os på vej gennem landskabet, der stadig består af skriggrønne rismarker.\nEt sted er en bonde ved at gøre klar til nye afgrøder og det til trækker masser af fugle. Vi kommer også forbi plantager med bl.a. kakao og sukkerrør og blændes næsten af alle de farvestrålende frugter, der er til salg langs vejen.\nBørn ved et af templerne\nSen frokost hjemme hos Putus familie\n“Jeg er ked af, at vi ikke laver restaurantmad, så I må nøjes med det vi selv spiser”, siger Putu, da vi har sat os til bords i hans families hjem. Hvis de altid spiser sådan, så lever de godt, tænker jeg, da den ene dejlige ret efter den anden bliver sat på bordet.\nCykelturen slutter hos Putu og hans familie, der tager imod med åbne arme. Mens vi spiser den lækre mad, hører vi om balinesisk kultur og historien om dengang Putu fik filet tænder. “Det blev gjort med en stålfil og gjorde vanvittigt ondt”, fortæller han om den balinesiske tradition, der finder sted i teenageårene.\nFamiliens hjem er typisk balinesisk med bygninger rundt om en lille gårdhave. Huset har selvfølgelig sit eget tempel, der vender mod det hellige bjerg Gunung Agung, og efterhånden som Putu fortæller, finder vi ud af, at intet på grunden er tilfældigt placeret.\nBook hotel på Bali med prisgaranti – se mere her >\nEgentlig var det Putus onkel, Nyoman, der som en af de første startede med at arrangere cykelture på Bali. I dag findes adskillige andre større tourfirmaer, der tilbyder cykelture, men ingen med samme personlige touch, hvor turen sluttes med pragtfuld mad hos en balinesisk familie langt væk fra de gængse turistruter.\n“Lov at skrive om os på din hjemmeside, vi har brug for det”, siger Nyoman, inden vi siger farvel til ham og hans familie. Jegeg Cyckling Tours nyder godt af konstant gode anmeldelser på TripAdvisor, hvor man også har fået et udmærkelsescertifikat, men Nyoman kan godt mærke konkurrenternes langt større markedsføringsbudgetter.\nI det lille familieejede firma er man dog alligevel fortrøstningsfulde. Mon ikke turisterne hellere vil opleve det ægte Bali i små grupper i stedet for at køre i konvoj? Nu har jeg i hvert fald gjort mit til at skaffe kunder til Putu og Nyoman, der vinker til os, da vi en oplevelse rigere kører tilbage til vores hotel i Ubud.\nHar du fået lyst til en cykeltur med Jegeg, så kan du finde praktisk information under billedet.\nKvinde på vej med offergaver\nInformation Jegeg Cyckling Tours\nJegeg Cycling Tours er ikke kun en cykeltur ned ad Balis vulkaner. På vej op til til Kintamani er der fotostop ved Tegalagang ristarrasserne og besøg på en kaffefarm.\nCyklerne er gode og alle får udleveret hjelme. En følgevogn (servicevogn) kører efter gruppen, og det er altid muligt at stå af og blive kørt til turens slutpunkt.\nSe mere på Jegeg Cyckling Tours.\nNyttige links til din rejse til Bali\nFra København kan du flyve med ét stop til Bali med f.eks. Singapore Airlines og Thai Airways. Søg og sammenlign flybilletter her.\nLæs meget mere om bl.a. transport i indlægget At rejse på Bali – tips og gode råd.\nBali har overnatning for enhver pengepung. Du kan booke hotel, lejlighed eller guesthouse på f.eks. hotels.com eller booking.com, der har de billigste priser og det største udvalg.\nØnsker du en skræddersyet rejse med f.eks. fly, transport og overnatning inkluderet, så klik ind på min side thailandrundt.dk, hvor du kan få et gratis og uforpligtende rejseforslag.\nTjek udenrigsministeriet rejsevejledning til Indonesien inden du tager afsted – den finder du her. Mangler du noget til ferien? Find ud af det på rejsegear.dk, der har et stort udvalg af rejseudstyr.\nForrige artikelFour Points by Sheraton – et godt hotel i Singapore\nNæste artikelDen Forbudte By – i fodsporene på Kinas sidste kejsere\nMette L. Toft 4. december 2016 At 17:28\nVi har taget en anden cykeltur på Bali meget lig den du beskriver. Rigtig god måde at komme ud blandt balineserne og nyde den dejlige natur. Vi har også cyklet i Nordvietnam og på Langkawi. Man bliver bidt af det!\nCarsten Gath 6. december 2016 At 9:19\nHelt enig i at det er en god måde at komme rundt. Tempoet samt det, at man kan stoppe når man vil gør også, at man helt sikkert ser nogle andre ting. Det bliver i hvert fald ikke vores sidste cykeltur.


Sidste etape af min genindretning: Ny trappe – Kirsten B\nSom jeg har skrevet om et par gange, er jeg i gang med at indrette huset på ny. Jeg trænger simpelthen til nye omgivelser, og rigtig mange af vores møbler var gamle og slidte. Mange af dem købte vi som midlertidige møbler, lige da vi flyttede ind, og det har derfor hele tiden været meningen, at de skulle skiftes ud på et tidspunkt. Nu var det tidspunkt simpelthen kommet, og vi besluttede at tage hele molevitten på én gang.\nDet er dog ikke kun møblerne, vi har udskiftet. Nu vi alligevel var i gang, ville jeg nemlig gerne have en ny trappe til førstesalen. Trappen har altid været lidt af en øjebæ, og når hele indretningen nu skulle opdateres til en lækker, nordisk stil, kunne jeg ikke leve med den gamle trappe.\nSværere end jeg troede\nJeg har aldrig haft brug for at købe en ny trappe før, og det er altså lidt af en mærkelig investering at lave. For mig er trapper bare noget, der altid er der, og som man måske er lidt træt af, men som man ikke skifter ud. Det er jo ikke bare lige som at male væggen eller lignende. Derfor startede jeg helt fra bunden, da vi begyndte at undersøge mulighederne.\nJeg fandt hurtigt ud af, at en trappe er en ret dyr investering, og at der er mange krav til sikkerheden. Jeg har ikke tænkt så meget over det før, men det er selvfølgelig vigtigt, at trappen er sikker at gå på, især for børn. Derfor blev vi hurtigt enige om, at vi ikke skulle spare på lige netop denne del af vores projekt.\nEt godt firma med høje standarder\nVi endte med at finde firmaet BV-trappen, som er et dansk firma. Jeg var helt fra starten meget tryg ved dem, og de er et yderst professionelt firma. Alle deres trapper virkede til at være i rigtig god kvalitet, og samtidig bruger de kun træ fra bæredygtigt skovbrug. Bæredygtighed fylder meget i min hverdag, og det betyder meget for mig, når virksomheder prioriterer det.\nTrappen er lige nu ved at blive ”installeret”, og det ser rigtig godt ud indtil videre (og lidt rodet). Jeg glæder mig til at se det endelige resultat!


1BR Midtown Apt med udsigt! - Midtown\n1BR Midtown Apt med udsigt!\nMidtown, Atlanta, Georgia, USA3,1 km til Atlanta centrum\nFerielejlighed640 sq. ft.\n* Rooftop saltvandspool w / klar kant med udsigt over Piedmont Park * Fitnesscenter med yoga / spin studio * Sky Club med billard, underholdning spisestue og Starbucks kaffebar * 22. etage Overlook med udendørs køkken, grillstation og tv-stue * 7. sal Terrasse med udendørs køkken, grillstationer og Bocce Ball Court * Reception og online concierge * 24-timers nødvedligeholdelse\nHvad endda bringer dig til Atlanta, er den første ting at overveje adgang. Uanset om det er adgang til Atlantas livlige natteliv, smukke grønne områder, industri og corporate hovedkvarter, førende universiteter og hospitaler; vores lejligheds samfund holder dig i forbindelse med vores nem adgang til Atlanta's Rapid Transit, samt Peachtree og I-85 via 10th Street. Hvis du ikke har planer om at forlade MidTown, har du ingen mangel på muligheder, når du vågner ud. Vores kvarter er kendt for ekstraordinær underholdning, banebrydende kulinariske oplevelser og kulturelle arrangementer, der vil provokere og spænde dig. Du finder klassikere som The Nook på Piemonte Park og Colony Square inden for let gåafstand. I et kvarter, hvor alt er gjort nyt igen, er der altid noget at opdage i Midtown Atlanta.